Min mands søn på 8 år er i klemme mellem sin mor og papmor | Skolemælk\nMin mands søn på 8 år er i klemme mellem sin mor og papmor\nMin mand har en søn på snart 8 år, som bor hos sin mor, de har været skilt i 3 år nu, men moren er vist stadigvæk meget sur, bitter over, at de er blevet skilt.\nHun har i de 3 år snakket meget grimt om mig og brugt ham som ven, sagt, at jeg er en dum kælling, og at jeg har taget sønnens far fra hende, osv. i den retning.\nDet har gjort, at min mands søn simpelthen er så forvirret, så han lyver, fordi han er loyal over for sin mor, men vi ved jo ikke, hvad vi skal tro på, når han siger noget, og det gør os forvirrede og kede af det, for vi vil ham kun det bedste. Nogle gange siger han noget, og så bliver han ligesom lidt forskrækket over, hvad han har sagt, og griner og siger, det bare var for sjov, men vi tager det til os og tror på førstehånds indskydelsen uden at bruge det mod ham.\nHan vil gerne lege sammen med mig og hygge, men han holder sig tilbage, for det virker som om han tænker på det, mor har sagt, men i de minutter, nogle gange ca. 15-30 min, går det rigtig godt, men så lige pludselig så stopper han og siger, at han ikke gider mere og så snakker han ikke til mig.\nJeg har ALDRIG haft problemer med børn før, men forstår jo godt, at han er ked af, at mor og far er blevet skilt, men synes ikke at moren hjælper meget til at sønnen skal have en god barndom og få det bedste ud af det, selv om hun godt ved, det er slut.\nResten af min familie plus min store søn har han det rigtig godt med, så ikke noget der.\nJeg er udmærket klar over, at han er ked af det og savner sin far (JH: Jeg tror, du her mener 'mor'??), jeg har så valgt at lade sønnen komme til mig, når han har lyst, men vi kan jo ikke hjælpe ham, når han gør og siger de ting.\nHan har lige fortalt, at han ikke stoler på nogen - ud over sig selv.\nHan har en søster på 20 år, og hun kan godt se, hvad det ender med, og hun har ingen kontakt til sin mor, fordi både sønnen og hans søster altid har siddet på deres værelse, mens moren altid sidder ved computeren eller tv'et, laver ikke noget med dem. Sønnen spiser alene på sit værelse, og moren har sagt, at hun ikke gider at tage kampen op med sønnen, når der skal bades, eller når han skal i seng, så han kommer først i seng kl. 22. Altså ingen regler og meget alene.\nVi tænker at søge om at få ham ind til os, så vi ligesom bytter roller, så moren får ham hver anden weekend, og sønnen har sagt, at han vil bo hos os.\nHåber, du kan finde hoved eller hale i det her, for jeg er oprigtig ked af på far/søn vegne.\nOg ja, jeg kunne blive ved for der er meget endnu, desværre.\nHilsen den bekymrede papmor\nKære bekymrede papmor,\njeg kan næsten ikke komme i tanker om et mere betændt felt, end det du taler om: skilte forældre med deres nye partnere. Det er et meget mineret område at bevæge sig rundt i, og det kræver meget modne mennesker, hvis det skal håndteres på en positiv måde.\nJeg prøver at komme med mine overvejelser, og så må du se, om du/ I kan bruge dem.\nKræver to parter at være fjender\nOverskriften er, at du/ I ikke kan gøre noget som helst på din mands ekskones side. Hun har valgt at forholde sig til skilsmissen for 3 år siden på den-og-den måde - og uanset, hvor lidt du og din mand bryder jer om den, kan I ikke ændre på noget som helst der. Tilsvarende er det hende, der suverænt bestemmer, hvordan hendes samvær med børnene skal se ud, og med mindre der er tale om misrøgt eller overgreb, kan I kun blande jer udenom.\nI kan heller ikke gøre noget, hvis hun nægter at ændre på sin søns bofordeling, så I stadig kun kan have ham hver anden weekend. Det vigtige er, mener jeg, at I accepterer det, så der ikke kommer 'krig' imellem jer. Husk, at der skal to parter til at være fjender eller uvenner. Hvis I ikke vil være med til nogen form for fjendskab - så kan der ikke være nogen. Den side af sagen er ganske enkel.\nI kan kun gøre noget på jeres egen banehalvdel, og - igen som overskrift - er jeg overbevist om, at I hjælper din papsøn/ din mands dreng bedst muligt ved simpelthen at give ham plads til at have det, som han nu har det. I al fredsommelighed. Sådan at han kan opleve, at det fx er i orden, at han er afvisende over for dig og loyal over for sin mor - uanset, hvor dumt hun opfører sig.\nDet er i orden, at han afbryder sine samvær med dig, når han kommer i tanker om, at hans mor ikke ville bryde sig om, at han hygger sig med dig. Du må endelig ikke tage det personligt - og jeg foreslår, at du reagerer med at sige noget i retning af, at det er helt okay, at han nu ikke vil hygge mere, for han bestemmer selvfølgelig over sig selv.\nDet er jo ikke dig, der har et problem med din papsøn - det er ham, der har et problem med dig. Ikke på grund af noget med dig, men på grund af en skilsmisse og en vred mor.\nDet er også i orden, at han taler over sig og lyver i den sammenhæng og skynder sig at kalde det, han nu har fået sagt, som 'for sjov'. Det er i det hele taget vigtigt, at I giver ham plads til at have alle sine reaktioner på, at far og mor er skilt, og hans forvirring over, at mor er vred og taler grimt om fars nye kone - som han selv godt kan lide. Han er i klemme som resultat af sin mors negativitet, og I må endelig lade være med at klemme ham endnu mere ved at sende skyts den anden vej.\nNår han fortæller, at hans mor beskylder dig for at være årsag til skilsmissen, ja så kan I reagere ved blot at sige, at det har I nu en anden mening om. Osv. Lad endelig være med at bruge sådan et udsagn som anledning til at gøre ligesom hende. Lad endelig være med på nogen måde at tale negativt om hende. Det vil gøre din papsøns klemme endnu værre.Han trives bedst med, at I har et fredeligt forhold til hinanden, og vil hans mor ikke være fredelig, ja, så så kan I i det mindste være det.\nFokusere på følelserne - ikke på udsagnene\nJeg mener videre, at det bedste, I kan gøre, er, at kontakte jeres dreng med fokus på hans følelser. I stedet for at fokusere på indholdet af de udsagn, han kommer med om far-mor-skilsmisse-papmor, så spørg til, om han bliver ked af det, når hans mor siger sådan-og-sådan? Eller bliver han måske vred? Eller forvirret? Tag afsæt i sådan, som han virker i situationen. Du kan læse mere om at fokusere på følelser og tale ud fra dem ved at følge disse links: At tale sammen med fokus på følelser og behov samt: Følelserne fortæller os, at vi er i live.\nJeg synes ikke, jeg ved nok til at kunne råde jer til at søge om at få ham til at bo hos jer. Selv om han siger, at han gerne vil, så kan I i al fald ikke bruge det som argument. Det kan sagtens være endnu et udtryk for, at han er i klemme og derfor prøver at tilpasse sig jer - han siger det, han tror, I gerne vil høre, og det er ikke spor usandsynligt, at han siger det modsatte, når han er sammen med sin mor. Han er ikke gammel nok til selv at bestemme, hvor han skal bo.\nJeg gad vide, hvorfra du kender din mands ekskones udtalelser om dig? Er det noget af det, din papsøn er 'kommet til' at fortælle? Har du selv oplevet hende sige det? Eller er det din mand, som har refereret hendes udtalelser?\nUanset hvor det kommer fra, så foreslår jeg, at du lader det gå ind ad det ene øre og ud ad det andet. Den slags udtalelser er ikke værd at beskæftige sig med og mest udtryk for, at den talende er vred eller måske fortvivlet, bitter - den slags. Du bliver jo ikke en dum kælling, bare fordi nogen siger, at du er det.\ni klemme mellem mor og papmor


eLOV.DK - Byrets kendelse af 25. september 2008 i sag BS R3-327/2007\nByrets kendelse af 25. september 2008 i sag BS R3-327/2007\nSagsøgeren fremsatte begæring om syn og skøn, jf. retsplejelovens kap. 19, til belysning af litauisk ret til brug for en verserende skattesag. Sagsøgtes advokat protesterede herimod.\nByretten bemærkede blandt andet, at fremmed ret er at betragte som jus, der af retten ex officio skal anvendes, når sagen giver anledning hertil, og byretten fastslog, at reglerne i retsplejelovens kapitel 19 om syn og skøn ikke indeholder regler for indhentelse af oplysninger om jus. Herefter tog byretten ikke sagsøgerens begæring om syn og skøn til følge.\nByretten afviste endvidere at tage stilling til sagsøgerens adgang til at fremlægge et endnu ikke rekvireret, udarbejdet eller fremlagt responsum.\n(Advokat Flemming Johansen)\n(Kammeradvokaten v/Anne Krebs\nUnder telefonisk retsmøde den 3. september 2008 fremsatte sagsøgerens advokat begæring om, at der iværksættes syn og skøn vedrørende indholdet af Litauisk ret. Sagsøgtes advokat protesterede herimod.\nPå sagsøgerens anmodning blev der fastsat frist for parterne til at fremkomme med et skriftligt indlæg herom, inden retten traf afgørelse.\nI nyere juridisk teori jf. bl.a. Bernhard Gomard og Michael Kristrup "Civilprocessen" 6. udgave side 535 ff. anføres, at fremmed ret er at betragte som jus og ikke som faktum. Tilsvarende fremgår det af Torben Svenne Schmidts "International formueret", 2. udgave, side 40 ff, at retten ex officio skal anvende fremmed ret, når sagen giver anledning hertil. Dette støttes endvidere af den europæiske konvention af 7. juni 1968 om oplysninger om fremmed ret, der er ratificeret af Danmark den 27. februar 1970. Efter konventionen skal en anmodning om oplysninger om fremmed ret fremsættes af retten, og giver anvisning på, hvorledes retten kan indhente nødvendige oplysninger om fremmed ret. Konventionen kan ikke anvendes i nærværende sag, idet Litauen ikke har tiltrådt konventionen. Også checklovens § 65 og veksellovens § 87 støtter teoriens udgangspunkt om, at fremmed ret er at betragte som jus.\nRetsplejelovens kapitel 19 indeholder regler om indhentelse af oplysninger til dokumentation af faktum i en sag, hvorimod kapitel 19 ikke indeholder regler for indhentelse af oplysninger om jus. Det er således fast antaget i retspraksis, at spørgsmål til udmeldte skønsmænd ikke kan omfatte en vurdering af sagens juridiske spørgsmål, idet en sådan vurdering skal foretages af retten.\nIværksættelse af syn og skøn efter reglerne i retsplejelovens kapitel 19, om indholdet af fremmed ret, må derfor forudsætte, at parterne er enige herom.\nDer er i retspraksis flere eksempler på, at retten tillader ensidig indhentede erklæringer fremlagt. Der er endvidere eksempler på, at retten til belysning af fremmed ret af begge parter modtager responsa, der er indbyrdes modstridende. Retten vil i et sådant tilfælde, på sædvanlig vis foretage en vurdering af sagens jus, og vil være frit stillet ved vurderingen heraf, med mindre parterne har indgået en procesaftale om, hvordan en given problemstilling juridisk skal behandles.\nHvorvidt et ensidigt indhentet responsum skal tillades fremlagt i sagen afgøres efter en konkret vurdering af ikke alene sagens karakter men også det konkrete responsum og omstændighederne ved dets tilblivelse. Retten kan derfor ikke forhåndsgodkende et responsum, der endnu ikke er hverken rekvireret eller fremlagt lige så lidt som retten kan forhåndsafvise et sådant. Derfor\nDen af sagsøgeren fremsatte begæring om syn og skøn vedrørende indholdet af Litauisk ret tages ikke til følge.\nDen af sagsøgeren fremsatte begæring om, at retten forhåndsgodkender et endnu ikke rekvireret, udarbejdet eller fremlagt responsum til fremlæggelse i sagen, tages ikke til følge.


Feriebolig Ston | 4 ferieboliger i Ston\nKr. 2430 - 5427 / uge\nKr. 3040 - 6679 / uge\nKr. 1939 - 3810 / uge\nKr. 6459 - 15360 / uge\nLej feriebolig i Ston med vores søgemaskine. Vi har samlet feriehuse i Ston og sommerhuse i Ston fra både bureauer og private her på siden, så du hurtigt og let kan finde den indkvarteringsløsning, der passer dig allerbedst.\nHvis du lejer din feriebolig i Ston med Campaya, er du sikret den bedste pris på markedet. Vi samler feriehuse i Ston på tværs af de mange forskellige udlejere her på siden og lejer dem ud til præcis den samme pris, som de også kan lejes til på udlejningsbureauernes egne portaler.\nCampaya har mange års erfaring med at hjælpe danske og udenlandske feriegæster godt afsted på rejser til Ston. Når I er indlogerede i jeres feriebolig Ston, er der rigtig gode muligheder for at læne sig tilbage i sofaen eller terrassestolen med en god kop kaffe, en kold øl eller måske et glas vin og ellers bare nyde hinandens selskab. En ferie i feriebolig i Ston er nemlig indbegrebet af hygge og god stemning. Her er der ingen sure pligter som tøjvask, rengøring og græsslåning. Det eneste, I skal koncentrere jer om, er at få hygget godt og grundigt i hinandens selskab med hyggelige gåture og oplevelser i nærområdet og med brætspil ved spisebordet eller familiemiddage på terrassen.\nFå en tryg ferie i feriebolig i Ston\nHos Campaya har vi gennem en lang årrække hjulpet mange tusinde feriegæster med at finde de perfekte rammer til ferien. Vi er en danskejet virksomhed, som har som sin udtalte ambition at give vores gæster den bedst mulige oplevelse og service. Både digitalt, når I bruger vores søgemaskine og finder den perfekte feriebolig Ston, og når I snakker med os i telefonen.\nI er med andre ord sikret et højt serviceniveau og en tryg oplevelse, når I lejer jeres feriebolig Ston på Campaya.dk.\nFeriebolig i Ston for enhver smag\nDer findes ferieboliger i Ston og omegn for enhver smag. Det er oplagt at bruge ferieboligen i Ston som udgangspunkt for en kør selv ferie Ston, og I kan bruge vores søgemaskine herunder til let at finde den indkvartering, der passer jer bedst. I har mulighed for at præcisere, hvor meget jeres feriehus Ston må koste, hvilken periode I skal bruge boligen i, hvor mange personer der skal være plads til, antal sengepladser, afstand til strand og by, om I må have husdyr med, om det skal være en et sommerhus Ston med pool og meget mere.\nHvis der ikke er en ferielejlighed i Ston eller et feriebolig Ston, som passer helt præcist til jeres ønsker, kan det være en god idé at søge i et af områderne tæt ved.\nI kan også bruge kortfunktionen til at trække jer rundt i området og se, hvor de forskellige muligheder ligger. Det er en smart måde at blive inspireret på, og samtidig kan I på den måde let finde et feriehus i Ston eller en ferielejlighed Ston, som ligger tæt på det, I ønsker.\nNogle vil nemlig helst holde deres ferie midt i naturen, mens det for andre er vigtigere at være tæt på by og oplevelsesmuligheder. Den slags kan I helt selv definere i søgemaskinen, så I finder den feriebolig Ston, som passer bedst til jeres ønsker.\nFå en minderig feriebolig i Ston\nFor mange er barndommens ferier noget af det, der træder tydeligst frem i hukommelsen. De varme sommeraftener med badeture til stranden, hygge og plasken i poolen og ture ud til lokale seværdigheder. Alt det og meget mere er oplevelser, der brænder sig fast i ethvert barnesind og er noget, som I sammen og hver for sig kan tænke tilbage på i mange år og i nogle tilfælde for altid. Der er ikke noget, der knytter folk sammen som oplevelser, og en feriebolig Ston er den perfekte ramme om en masse hyggelige oplevelser i familiens skød. Hvis du selv tænker tilbage, har du så ikke et særligt minde fra en tur til sydens sol, som står knivskarpt i din erindring?


Hardmann blazer fra Bruun & Stengade – Køb online på Magasin.dk - Magasin Onlineshop - Køb dine varer og gaver online pid=VA04471473-00044994_061 null\nFarve Sort Blå Antal 1\nInfo Vare nr.: 5712082173774\nSlim fit jakkesæts blazer med med matchende bukser. Blazeren har en enkelt brystlomme samt to inderlommer. Flotte og dekorative knapper ved manchetterne samt en slids bagpå. Fuld foret af 100% polyester. Det yderste lag er fremstillet i 97.3% uld og 2.7% lycra.


Rila Guest House i Villas Kostenets til Bedste Pris-garanti | Agoda.com\nSamuil Str 18, Villas Kostenets, Villas Kostenets, Bulgarien, 2046 - Se på kort\nMere om Rila Guest House\nRila Guest House er indrettet til både ferie- og forretningsrejsende og ligger idéelt i Villas Kostenets; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Rila Guest House gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Reception åben hele døgnet, bagageopbevaring, lufthavnstransport, vaskeri, transportservice er blot nogle af de faciliteter der adskiller Rila Guest House fra andre hoteller i byen.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Fremragende faciliteter og en utrolig beliggenhed gør Rila Guest House til den perfekte base, hvor du kan nyde dit ophold i Villas Kostenets.\nAlle slags rejsende (16) Par (10) Rejsende alene (3) Familie med små børn (1) Familie med store børn (1) Gruppe (3)


Line Baun Danielsen: Ja, jeg er 47 år og hvad så?\nEfter tyve år som en af landets mest populære studieværter, blev Line Baun Danielsen fyret. Og mens danskerne diskuterede, om hun var for gammel til TV eller ej, var hovedpersonen selv mest af alt vred og forundret over, at alder betyder så meget\nAf Christina Alfthan – Foto: Erling Jørgensen\nEnhver, der har prøvet at blive fyret, ved, at det ikke er nemt. Og det bliver slet ikke nemmere, når man skal læse om den på forsiden af formiddagsaviserne – før man selv har fået det at vide. Det var nemlig sådan det gik til, da studieværten Line Baun Danielsen blev fyret fra jobbet som vært på TV2's seersucces, Go' Morgen Danmark. Hendes fyring kom via sladderpressen som en ordentlig kioskbasker 'Line Baun Danielsen er for gammel til TV'.\nNu skulle hun ikke alene leve med, at jobbet var røget. Hun skulle også forholde sig til at bliver kaldt 'gammel' i en alder af 47 år. Hvordan havde hun det egentlig med det?\n"Jamen alder er jo bare et tal," svarer hun.\n"Men det er faktisk lidt interessant. Det er som om, alder er tabuiseret at tale om. Jeg forstår det ikke. Jeg er 47 år – snart 48 – og hvad så? Jeg har aldrig tænkt på min alder som noget, der skal styre mit liv. Så det er mærkeligt, at andre går så meget op i det," konstaterer hun og indrømmer, at det måske kan lyde flot nok at sige, at alder ikke er et problem, når det var en af årsagerne til, at hun blev fyret. Men det preller bare af på hende.\nLine Baun Danielsen er 47 år, hun bor alene i Nordsjælland med sine to sønner.\nHun har spillet ishockey på damelandsholdet og har i alt været med til 33 landskampe.\nHun slog igennem som studievært på TV2 Sporten, hvor hun var med fra kanalens start i oktober 1988. Hun har siden været studievært på DR og TV3 på en lang række forskellige programmer. Senest var hun igen på TV2 som vært på Go' Morgen Danmark.\nI dag er hun selvstændig med kommunikationsbureauet LBD\n"Jeg er ikke gammel. Jeg føler mig heller ikke gammel. Jeg har det fint med at være 47 år," fastslår hun og undrer sig over, at så mange mennesker ikke kan se fidusen ved at blive ældre.\n"Mit råd til folk, der har det svært med deres alder, er at se på den som et tal. Det fortæller, hvor du er i din livslinie. Jeg er midtvejs. Noget er overstået, og noget er på vej. Din alder er summen af alt det, du har lavet. På den måde er alder noget fremadrettet. Man er blevet klogere og et mere helt menneske, og ingen ved, hvad der kan ske af fantastiske ting i fremtiden," forklarer hun.\nMen det kræver, at man tør tage sit liv på sig og ikke hænger fast i fortiden. Man skal acceptere, at man har levet og truffet nogle valg, og leve med dem. Så bliver alderen ikke så farligt, for når man ser fremad, ved man, at livet er fuldt af muligheder. Ser man derimod alderen som en fjende, og lader dødsangsten tage over, så risikerer man at gå glip af livet.\n"Det er jo ikke sådan, at alderen i sig selv er kvalificerende. Man skal vide, hvad man kan. Det handler om at finde ind til kernen i sig selv og se en værdi i erfaringerne. Du kan byde på noget. Derfor skal man også passe på bitterhed og fortrydelse. Hvis man hænger fast i den slags følelser, så kommer man ikke videre, og så kan alderen komme til at fylde mere, fordi man ikke synes, man kan gøre noget om. Men det kan man. Man kan altid gøre noget andet," siger Line Baun Danielsen, der selv var meget opmærksom på, at hun ikke ville blive bitter over fyringen, selv om hun havde al mulig grund til det.\n"Jeg var vred. Og i en periode fyldte fyringen meget. Jeg fik mange breve og mails fra hele landet, og det var da dejligt. Men på et tidspunkt besluttede jeg mig for, at nu skulle jeg lægge det bag mig og komme videre med min karriere," siger hun.\nUanset hvordan man vender og drejer ordet alder, så indikerer den alt andet lige, at man nærmer sig døden.\n"Jeg tror, at angsten for at blive gammel handler om dødsangst. Om forfaldet. Kroppen ældes jo. Det kan man ikke ændre på," siger hun, og grå hår og rynker, har da også indfundet sig hist og pist. Det er ikke fordi, hun ligefrem elsker at se sin krop ældes, men sådan er det nu engang, og hun synes, hun hidtil er sluppet nådigt fra det.\n"Man vokser på det mentale plan, men kroppen påvirkes af alderen. Man kan mindre rent fysisk. Jeg har for eksempel mange sportsskader. Nu betaler kroppen prisen for, at jeg dyrkede så hård motion i mange år. Jeg spillede ishockey, fra jeg var 13, til jeg var 35 år, og det har givet mig slidgigt i ryggen og i skulderen. Det skyldes den hårde træning og de samme ensformige bevægelser. En dag kunne jeg ikke skifte gear i bilen, uden at det gjorde ondt," fortæller hun.\nLægerne foreslog, at hun skulle opereres, men det ville hun ikke. Hun valgte i stedet at træne sig fra det, og det lykkedes. I dag holder hun træningen ved lige derhjemme med et sæt håndvægte og løbeture og grundige strækøvelser.\n"Jo ældre man bliver, des vigtigere er det at holde sig smidig. Men jeg er også dovent anlagt, og jeg løber kun i sommerhalv året, og kun når jeg har lyst," understreger hun.\nFor den tidligere eliteidrætsudøver ser på motion som noget, der skal være sjovt.\nHemmeligheden bag Line Baun Danielsens sunde og friske udseende, kommer ikke af kostplaner og sund livsstil. Men hun bruger sin have som et råstof. Den flytter hun mere eller mindre ud i hele sommerhalvåret, fordi "fuglekvidder er der jo ikke inde i huset".\nHun mener, livet først og fremmest skal nydes, og hun er både festryger og drikker daglig et glas vin. Og så når hun sjældent mere end seks timers søvn pr. nat.\n"Livet skal være lystbetonet. Men jeg prøver også at få fornuften flettet ind. Jeg mener, at på samme måde, som man investerer i sin sundhed, skal man også investere i sin livslyst. Jeg skal i hvert fald ikke have presset sundhedsregler ned over mig. Regler er kun gode som retningslinier, man skal selv finde en sund vej her i livet," siger hun.\nSå hjemme hos Line Baun Danielsen bliver der både serveret hotdogs og grønkålssalat, og i løbet af en uge ser madplanen ret fornuftig ud, hvis hun selv skal sige det.\n"Jeg er ikke den, der tæller til seks stykker grønt om dagen. Jeg synes, man skal bruge sit velvære som målestok. Har man det godt, og kan man løbe op af trappen uden at blive forpustet, så er det fint," fastslår hun.\nDen afslappede attitude holder et langt stykke hen ad vejen, men hvis man løber ind i Line Baun Danielsen i Superbrugsen, så er der ikke noget, der hedder en dårlig hårdag. Hun går af princip ikke ud i verden og ligner en hængt kat.\n"Det betyder meget for mig at se pæn ud. Det har det altid gjort. Jeg har en naturlig kvindelig forfængelighed. Jeg vil gerne møde verden på den bedste og mest præsentable måde. Og for mig er det med lidt på øjnene og lidt på munden. Hvis jeg skal ud af huset og møde verden, så tager jeg makeup på og klæder mig pænt," siger hun.\nHun gør det af to grunde, dels fordi hun slet og ret kan lide at se pæn ud og så fordi, det signalerer, at man prøver at gøre sit bedste. Ikke kun med sit udseende men også i mødet med andre mennesker og i jobbet.\n"Det sender automatisk et positivt signal, at man gør noget ud af ting. Man er ikke ligeglad. Det giver et lille forspring," siger hun og afslører, at hun bruger en del penge på skønhed.\n"Jeg er ikke naturligt smuk. Jeg sminker mig for at se pæn ud. Jeg sminker mig også, når jeg skal til en venindemiddag. Det er ikke for at være perfekt, men af lyst. Og det har ikke noget med alder at gøre. Jeg synes, jeg er pænere i dag, end jeg var, da jeg var 27 år, fordi jeg har meget mere selvværd i dag," siger hun og slår smut med øjnene og smiler det smil, der gjorde hende landskendt som naboens søde datter.\nMen nu er livet som tv-stjerne slut, og et nyt er ved at tage form.\nJeg skulle finde min drøm\n"Da jeg blev fyret, blev jeg tvunget ud i et karriereskift. Jeg kan se nu, at det var på tide, at jeg kom videre, for jeg har aldrig rigtig tænkt på, hvad jeg ville. Jeg har bare taget de muligheder, der bød sig. Så det var lidt skræmmende at opdage, at jeg ikke vidste, hvad jeg ville. Jeg vidste ikke, hvad min drøm var, eller hvor jeg gerne vil være om ti år," fortæller hun.\nMen her kom en selvudviklingsbog hende til undsætning. Den fik hende til at stille sig selv de afklarende spørgsmål.\n" Nu har jeg givet mig selv muligheden for at forfølge mål, jeg ikke turde før, og som jeg heller ikke kendte før. Jeg har forfulgt andres forventninger til mig. Nu har jeg sat mig mine egne mål. Nu er det mig, der lægger ruten. Den er snørklet, og det næste års tid, har jeg besluttet, skal være et fjumreår, hvor jeg prøver ting af og finder ud af, hvad jeg virkelig brænder for at lave," siger hun.\nMen det er ikke mere snørklet, end at hun er blevet selvstændig med sin egen kommunikationsvirksomhed, og så må tiden vise, hvor hun ender.


Feriebolig, Kartuzy County, PL: Feriehuse m.m. | HomeAway\nFind det bedste sted i Kartuzy County\nVores annoncer i 2019 tilbyder et stort udvalg af 460 ferieboliger nær Kartuzy County. Fra 99 Feriehuse til 349 Ferielejligheder – du kan finde unikke ferieboliger til en uforglemmelig ferie eller et hyggeligt weekendophold med familie og venner. På HomeAway finder du det bedste sted at overnatte nær Kartuzy County.\nDer er mange skønne steder at besøge på en længere ferie eller et hurtigt weekendophold i Kartuzy County. De mest populære destinationer blandt HomeAways feriegæster er:\nKartuzy Station: 386 ferieboliger\nKoster for karteusisk kirke: 425 ferieboliger\nŁapalice Slot: 258 ferieboliger\nKartuzy: 70 ferieboliger\nSierakowice: 61 ferieboliger\nHomeAway giver dig også mulighed for at udforske en række andre populære destinationer i Kartuzy County! Brug søgefeltet for at se udvalget af ledige ferielejligheder på andre populære destinationer.\nKartuzy: 70 feriehuse\nSierakowice: 61 feriehuse\ngmina Stężyca: 73 feriehuse\nZukowo: 402 feriehuse\nSulęczyno: 59 feriehuse\nHomeAway tilbyder en lang række ferieboliger i nærheden af spændende seværdigheder i Kartuzy County. De mest populære seværdigheder, som HomeAways feriegæster besøger på en ferierejse eller et weekendophold, er:\nKartuzy Station: 386 ferielejligheder\nKoster for karteusisk kirke: 425 ferielejligheder\nŁapalice Slot: 258 ferielejligheder\nSt. Joseph kirke: 86 ferielejligheder\nDet omvendte hus: 88 ferielejligheder\nDer er også en lang række andre seværdigheder i Kartuzy County, som du kan finde en feriebolig i nærheden af på HomeAway. Du skal bare skrive den ønskede destination i søgefeltet og finde det helt rigtige feriehus blandt udvalget.


Quality Collection røgelse - Gode priser på Quality Collection røgelser\nStor grå Buddha 62 cm\nFlot stor grå have Buddha. Skab ZEN i...\n796,00 DKK (-20%) 995,00 DKK\n> Røgelse og røgelsespinde>Quality Collection\nQuality Collection\tDer er 2 varer.\nDen perfekte introduktion til den fineste japanske røgelse. Hvordan kan den billigste røgelse fra Nippon Kodo mon kaldes 'Quality Collection'?\nJo, der medfølger ikke den lille røgelsesholder som i mange af de andre serier, og der er måske sparet lidt på indpakningen.\nDer er 'kun' 20 pinde i en æske (mod f.eks. 50 pinde i en æske Morning Star). Men indholdet i... Mere\nDer er 'kun' 20 pinde i en æske (mod f.eks. 50 pinde i en æske Morning Star). Men indholdet i røgelsen er der ikke sparet på! Du får et fantastisk udvalg af traditionelle japanske røgelser ud fra udsøgte gamle opskrifter - store klassikere fra en rig tradition til en meget, meget rimelig pris.\nDer er hele 12 forskellige dufte at gå på opdagelse i. Luk øjnene, nyd duften, og se for dig japanske zenhaver, kimono-klædte kvinder, buddhist-templer, te-ceremonier, bonsai-træer, fine klokker i vinden og nyudspringne kirsebærtræer - altsammen med en ophøjet ro og estetik.\n20 pinde i en æske. Længde 14 cm. Brændetid: ca 25 min.\nHanaizumi - Japansk røgelse\nHanaizumi - Japansk røgelse Den perfekte introduktion til den fineste japanske røgelse. Hvordan kan den billigste røgelse fra Nippon Kodo mon kaldes 'Quality Collection'? Jo, der medfølger ikke den lille røgelsesholder som i mange af de andre serier, og der er måske sparet lidt på indpakningen. Brilliant rose.\nHanaizumi - Japansk røgelse Den perfekte introduktion til den fineste japanske røgelse....\nHanaizumi - Japansk røgelse Den perfekte introduktion til den fineste japanske røgelse. Hvordan kan den billigste røgelse fra Nippon Kodo mon kaldes 'Quality Collection'? Jo,...\nMeiko Shibayama - Japansk røgelse\nMeiko Shibayama - Japansk røgelse Den perfekte introduktion til den fineste japanske røgelse. Hvordan kan den billigste røgelse fra Nippon Kodo mon kaldes 'Quality Collection'? Jo, der medfølger ikke den lille røgelsesholder som i mange af de andre serier, og der er måske sparet lidt på indpakningen.\nMeiko Shibayama - Japansk røgelse Den perfekte introduktion til den fineste japanske...\nMeiko Shibayama - Japansk røgelse Den perfekte introduktion til den fineste japanske røgelse. Hvordan kan den billigste røgelse fra Nippon Kodo mon kaldes 'Quality Collection'?...


Vista del Lago - Timeshare. Køb, Sælg, Lej Time Share\nAdresse: 8687 W Irlo Bronson Memorial Hwy, Suite 100 Kissimmee, Florida, 34747, USA\nInternet side: www.vistadellago.net\nInteresseret i ejendomme til salg og leje på Vista del Lago? Ring til vores salgsteam nu på 0800 071 4674 eller + 44 (0) 1787 881111.\nDu kan få mulighed for at tilbringe 2 uger i Florida solskin beliggende kun 5 minutter fra Mickey Mouse's indgang. Vi har en økonomisk soliditet (vi har ingen lån af nogen art). Forening, der ejer et grundniveau fritliggende ejendom beliggende på et niveau med kun 3 trin for at få adgang og have sit eget haveområde. Vi er en gruppe af ligesindede mennesker, der ejer denne ene ejendom og har været i drift i 18 år, og foreningen er en nonprofitorganisation, der pløjer alle abonnementer tilbage til at opfylde de årlige driftsomkostninger. Foreningen har for tiden over GBP10,000 på indbetaling inden for en Reservefond for at kunne dække eventuelle nødomkostninger, hvis det skulle opstå.\nVi har et lavt vedligeholdelsesabonnement på GBP174 om ugen og holder årlige forhøjelser til et minimum - det har taget 15 år at stige fra GBP150 til den nuværende GBP174 pr. Uge. Der er ingen skjulte gebyrer med alle omkostninger dækket af denne ugentlige afgift bortset fra omkostningerne ved din rejse til webstedet, eventuelle carhire omkostninger og dine egne personlige omkostninger på underholdning og dine mad / drikkevarer.\nEjendommen ligger på et sikkert gated community beliggende i centrum af Florida med adgang til begge kyster i en afstand af 60 - 70 minutter. Det serveres af 3 internationale lufthavne i Orlando, Sanford og Tampa, som kan nås mellem 45 og 65 minutter.\nDet sted, hvor ejendommen er beliggende, har 3-pools (opvarmet om vinteren) og boblebade, tennis- og busbordshunde, en fiskerihavn, billard og poolborde, et motionsrum, en legeplads, gratis internetadgang, et bibliotek med bøger og spil og en samfundsorganisation.\nEjendommen er aircondition og har 3 dobbeltværelser med indbyggede skabe og opbevaringsenheder, 2 badeværelser, et fuldt udstyret køkken, spiseplads, opholdsstue og et Florida værelse (hvor du kan sidde udenfor omgivet af mesh vægge til hold væk insekter). Det har gratis internetadgang, lokalt fjernsyn, radio og både cd- og dvd-afspillere.\nHvert år får du et komplet sæt konti om, hvor alle penge blev brugt, og du får mulighed for at foreslå poster til overvejelse for fremtidige udgifter med kun de andre ejere, og du stemmer med de fleste stemmer, der gennemføres. Du opfordres til at besøge ejendommen på forhånd, hvis du er i Florida.\nKøb Vista del Lago timeshare\nLej Vista del Lago, før du køber\nSelvfølgelig ønsker vi, at du er helt glad for dit nye sommerhus. Så før du laver en langsigtet investering med Vista del Lago, hvorfor ikke prøve at leje først? Dette har tendens til at være den mest populære mulighed, da det giver dig mulighed for at besøge udvej og se præcis, hvad du investerer i. Efter leje kan du vælge at købe timeshare eller bare leje en anden, indtil du finder det perfekte feriested, der passer til dine behov.\nSalg og videresalg på Vista del Lago\nTravel & Leisure Group er også specialiseret i salg af timeshare og timeshare videresalg. Vi har mange års erfaring med at sælge Vista del Lago ejendom. Så hvis du har Timeshare til salg, Vi kan hjælpe dig med at få en god pris. At sælge timeshare kunne ikke være nemmere, vi kører a Tv reklamekampagne på Freeview og satellit-tv på de bedste kanaler samt onlineannoncering i bestræbelser på at sælge timeshare med Vista del Lago.\nAlle søger Sælge timeshare ved hjælp af Vista del Lago kan det være sikkert, at de er i sikre hænder med penge deponeret i en trustkonto administreret af FNTC. Med over 25 års erfaring og et førsteklasses omdømme inden for branchen behøver du ikke se længere, når du søger at sælge din timeshare.\nKontakt os om Vista del Lago Timeshare


TV-kalundborg - Risiko for selvantændeligt fosfor på strande\nRisiko for selvantændeligt fosfor på strande\nForsvaret advarer om, at der er risiko for at finde selvantændeligt fosfor på flere strande i kommunen. Foto: Forsvarsministeriet.\nForsvaret advarer om, at der er en lille risiko for, at man kan finde fosfor på nogle af strandene her i kommunen.\nForsvarsministeriet har sendt en advarsel ud om, at der er risiko for at finde fosfor på flere danske strande. Her i regionen er der fokus på den sydlige del af Sejerø- og Nekseløbugten samt langs nordkysten af Røsnæs.\nAdvarslen kommer fordi, der er fundet et stykke fosfor på Blåvand Strand ved Esbjerg. Fosforet stammer fra imprægneret filt, der bliver brugt i røggranater. Selv om det har ligget længe i vandet, kan det stadig selvantænde, hvis det driver på land, og kommer i forbindelse med ilt. Indtil videre er der altså tale om et enkeltstående tilfælde, men Forsvaret ved ikke, om fosforstykkerne kan drive i land andre steder også, og derfor advarer de imod det. Her i regionen, fordi Sejerø- og Nekseløbugten samt Røsnæs ligger ved Stold Skydeterræn, der bliver brugt til militærøvelser.\nForsvaret advarer derfor om, at man ikke samler fosforstykket op, hvis man finder det. Derimod vil de meget gerne, at man henvender sig hos dem, hvis man skulle finde et stykke fosfor. Det kan man gøre, ved at ringe til hovedvagten på Oksbøl Kaserne på telefon 72 83 80 00.\nFosforstykkerne har højst sandsynlig en trekantet form, og har en brun/grålig farve. Stykkerne er omkring syv centimeter lange og to centimeter tykke.


Kunstakademiet viser bæredygtige bygninger | Byggeplads.dk\n23. maj 2018 - 08:48 i Arkitektur\nPå årets Venedigbiennale viser Kunstakademiet vejen til fremtidens arkitektur med digitale materialer\nPå årets Venedigbiennale viser KADK(Det Kongelige Danske Kunstakademis Skoler for Arkitektur, Design og Konservering)=vejen til fremtidens arkitektur med helt nye digitale materialer, der kan skabe mere bæredygtigt byggeri og dermed imødegå en stadig større mangel på ressourcer.\nDen ser legende let og poetisk ud, den gigantiske installation, hvis fibertråde i bogstaveligste forstand binder rummene i den danske pavillon på Arkitekturbiennalen i Venedig sammen. Men det strikkede tekstil med navnet ”Isoropia” er alt andet end enkel – tværtimod er den resultatet af en dybt kompleks digital formgivning udført af et af KADK’s mest banebrydende forskningscentre.\nInstallationen repræsenterer et radikalt nybrud inden for arkitekturen, fordi materialerne er dynamiske frem for statiske. Det unikke ved tekstilet er, at det er strikket, så det ved egen kraft kan oppebære sig selv og samtidig kan reagere på kræfter og påvirkninger fra omgivelserne. Samtidig bruges materialets kræfter til at give tekstilet dets særlige form. Det udfordrer den traditionelle tankegang inden for arkitekturen, hvor bærende konstruktioner netop skal være stabile og statiske.\n”Isoropia” er konstrueret af Center for IT og Arkitektur ved KADK (CITA), der som en af fire deltagere er udvalgt til at repræsentere Danmark på Venedigbiennalen. Kongstanken i CITA’s banebrydende og internationalt anerkendte forskning er at skabe materialer og byggekomponenter ved en proces, der går direkte fra den digitale tegning til computerstyret robotfabrikation.\nPå den måde kan arkitekten tilpasse materialet, så det passer præcis til det design, man ønsker. Dermed undgår man spild af materialer, og dermed baner CITA’s forskning vejen for et langt mere bæredygtigt byggeri. Det er helt afgørende i forhold til fremtidens ressourceknaphed og store behov for omfattende nybyggeri over det meste af verden.\nKADK’s rektor, Lene Dammand Lund udtaler:\n- Jeg er meget stolt over, at CITA bidrager til den danske udstilling på arkitekturbiennalen. CITA er internationalt førende inden for udviklingen af digital teknologi i arkitektur med et stærkt fokus på bæredygtighed, og deres forskning har stor relevans i forhold til at tackle nutidens- og fremtidens globale udfordringer i byggeriet. CITA’s aktuelle betydning i internationale forskningsmiljøer og i arkitekt- og ingeniørfaget vil kun blive større af den flotte eksponering i Venedig”.\nHelt nye potentialer for arkitekturen\nIfølge CITA’s leder af projektet, lektor Martin Tamke, rummer den banebrydende måde at anskue materialer på helt nye potentialer for arkitekturen.\n-Vi undersøger, hvordan man kan integrere simulering af kræfter i de tidlige designfaser og hvordan disse simuleringer kan lede til nye arkitektoniske udtryk. Den store tværfaglige opgave er at finde ud af, hvordan vi kan lave digitale modeller, der viser hvordan kræfter i materialer kan påvirke en struktur eller et rum, og hvordan vi kan arbejde aktivt med dette i formgivningen. Hvis vi kan finde frem til, hvordan digitale modeller kan integrere denne dynamik, vil det være et opgør med den traditionelle måde at opfatte materialer som noget statisk, siger han.\nRegeringen får ros af arkitekter


Talrige facebookopslag bifalder corona-demonstrationer i udlandet med billeder fra helt andre begivenheder | Tjekdet\nTalrige facebookopslag bifalder corona-demonstrationer i udlandet med billeder fra helt andre begivenheder\nFaktatjek 22. jul 2021 - 12:50 3 min læsetid\nI den seneste tid har demonstrationer mod corona-tiltag fundet sted både i Frankrig og Grækenland. Demonstrationerne bifaldes i flere danske facebookopslag, der henviser til både billeder og videoer, der angiveligt viser demonstrationerne. Men i opslagene optræder både billeder og en video, der viser helt andre begivenheder. Foto: Raymond Roig/AFP/Ritzau ScanpixI d\nDen seneste uge er tusindvis af mennesker gået på gaden i Frankrig for at demonstrere mod den franske regerings varsling om indførelse af vaccinekrav for fransk sundhedspersonale og coronapas for den brede befolkning. Lørdag deltog flere end 100.000 i demonstrationerne over hele Frankrig, rapporterer flere medier.\nOgså i Grækenland har tusindvis af demonstranter indtaget gaderne den seneste uge i protest mod landets vaccinationsprogram.\nOg demonstrationerne gengives nu af danske brugere i en lang række opslag på sociale medier, hvor flere bifalder demonstrationerne. Flere kalder på lignende reaktioner herhjemme og efterspørger mere dækning af demonstrationerne i danske medier, alt imens de henviser til videoer og billeder, der angiveligt viser tilstandene i de to landes gader og stræder.\nMen flere billeder, der optræder i opslagene, forestiller ikke aktuelle demonstrationer mod corona-tiltag. Et billede er fra en fransk fodboldfest, andre er fra demonstrationer, der fandt sted for flere år siden.\nBilleder fra De Gule Vestes demonstration\nEt billede af en massiv menneskemængde iført neongule arbejdsveste foran triumfbuen i Paris går igen i flere opslag. Og selvom billedet ganske rigtigt forestiller vrede demonstranter, er det ikke de nye franske corona-tiltag, der har vakt de afbillede demonstranters vrede.\nI flere opslag om den seneste tids corona-demonstrationer i Frankrig ses et billede af en menneskemængde iført neongule veste foran triumfbuen i Paris. Men billedet er fra 2018, hvor de såkaldte Gule Veste gik i gaderne for at demonstrere mod forhøjede beskatninger på brændstof. I dette opslag ses billedet øverst.\nI flere opslag om den seneste tids corona-demonstrationer i Frankrig ses et billede af en menneskemængde iført neongule veste foran triumfbuen i Paris. Men billedet er fra 2018, hvor de såkaldte Gule Veste gik i gaderne for at demonstrere mod forhøjede beskatninger på brændstof. I dette opslag ses billedet nederst til venstre.\nBilledet er nemlig taget i 2018 under De Gule Vestes demonstration mod forhøjede beskatninger på brændstof, der blev kritiseret for at ramme de økonomisk og socialt svagest stillede borgere hårdt.\nFotografen bag billedet hedder Olivier Coret, og billedet optrådte allerede på nettet i 2018 i forbindelse med dækningen af de voldsomme demonstrationer i den franske hovedstads gader.\nFodboldfest forveksles med demonstration\nDa det franske herrelandshold i 2018 vandt verdensmesterskabet i fodbold, gav det anledning til ikke så lidt virak i landets hovedstad Paris. Her samledes glade fodboldfans i hobetal til fodboldfest på Champs-Élysées i centrum af byen.\nVilde billeder blev taget i anledning af fejringen, og et af dem er nu at finde blandt de billeder, der deles på sociale medier under dække af at være demonstrationer mod de franske corona-tiltag.\nBilledet, der optræder i flere opslag, forestiller en kvinde, der skuer ud over Champs-Élysées, mens hun holder det franske tricolore-flag over sig som en kappe.\nEt billede af en kvinde, der skuer ud over Champs-Élysées i centrum af Paris, mens en massiv menneskemængde ses i baggrunden, går igen i flere opslag. Billedet skulle angiveligt afbilde demonstrationer mod den franske regerings nyligt varslede corona-tiltag, men i virkeligheden forestiller det fejringer, der fandt sted, efter Frankrigs herrelandshold vandt VM i fodbold i 2018.\n“The revolution er begyndt .... Viva la France,” skriver en bruger til billedet efterfulgt af en hjerte-emoji.\nMen billedet skildrer altså hverken nogen revolution eller protest mod coronatiltag. Det blev allerede bragt i flere medier tilbage i 2018, mens sejrsrusen efter Frankrigs finalesejr på 4-2 over Kroatien endnu stod på.\nDemonstration mod navneskift i Athen\nOgså den seneste tids corona-demonstrationerne i Grækenland bliver bifaldet i flere opslag. En bruger deler eksempelvis et videoklip, hvor demonstranter vrimler rundt på Syntagma-pladsen i centrum af den græske hovedstad Athen.\nI den seneste tid har der ganske rigtigt fundet demonstrationer sted mod det græske vaccinationsprogram på Syntagma-pladsen i den græske hovedstad Athen. Men videoen, der deles på Facebook, er flere år gammel og viser en demonstration for en helt anden sag. Foto: Skærmbillede af Facebook\nMen selvom der ganske rigtigt har været demonstrationer på netop Syntagma-pladsen den seneste uge, er videoklippet, som brugeren deler, flere år gammelt.\nDet viser nemlig en demonstration, der fandt sted i januar 2019, hvor folk i tusindtal var samlet for at demonstrere mod den såkaldte Prespa-aftale. Det afslører en Youtube-video med videoklippet, der er delt på platformen den 20. januar 2019. Demonstrationerne blev også beskrevet i flere medier.\nPå tidspunktet for demonstrationerne stod Prespa-aftalen til at blive vedtaget af det græske parlament.\nAftalen, der er indgået mellem Grækenland og Nordmakedonien, omhandler brugen af navnet Makedonien. Navnet havde længe givet anledning til en strid mellem de to lande, fordi der i Grækenland ligger en region ved navn Makedonien. Med aftalen indvilgede landet, der dengang hed Den Tidligere Jugoslaviske Republik Makedonien i at skifte navn til Republikken Nordmakedonien.\nOpdateret 3. aug 2021 - 15:12\nBilledet bliver misforstået: Nej, det her er ikke polske soldater, der "beskytter" demonstranter mod politiet


KL åben for dialog med regeringen om ledelses- og kompetencereform\nKL bakker op om at understøtte den fortsatte udvikling af ledelse og kompetencer i den offentlige sektor. Men afsættet skal være langt mere positivt og anerkendende, end regeringen lægger op til med sit udspil.\n"Den offentlige sektor i Danmark er en af de mest veldrevne i verden. Det skyldes ikke mindst de dygtige og dedikerede offentlige medarbejdere og ledere, der hver dag skaber service og resultater for borgerne. Vi skal naturligvis hele tiden udvikle ledelse og kompetencer i den offentlige sektor – det fordrer samfundsudviklingen og borgernes behov – men det skal ske med afsæt i, at udgangspunktet er rigtig godt. Hvis regeringen anerkender den præmis, er vi åbne for at drøfte, hvad vi konkret kan gøre i fællesskab i den offentlige sektor, og hvad det giver mest mening, at vi gør hver for sig som de ansvarlige arbejdsgivere i staten, regionerne og kommunerne."\nSådan lyder reaktionen fra Michael Ziegler, formand for KL's Løn- og Personaleudvalg, på den ledelses- og kompetencereform, som regeringen netop har offentliggjort. Reformen bygger videre på Ledelseskommissionens anbefalinger fra 2018 og rummer en række initiativer, som skal "styrke og udvikle ledelse og kompetencer samt skabe mere velfungerende arbejdspladser i det offentlige."\nPositivt med øget fokus på faglig ledelse og sammenhæng i servicen\nKL ser positivt på regeringens ønske om at styrke faglig ledelse og driftsledelse samt forslaget om et tværoffentligt kompetenceråd. KL's formand Jacob Bundsgaard hæfter sig desuden ved forslaget om at lave fælles direktionsforløb. For toplederne skal gå forrest og bl.a. sikre øget fokus på og mere understøttelse af den faglige ledelse og driftsledelsen, og det er vigtigt, at staten, regionerne og kommunerne får en endnu stærkere forståelse for hinandens ledelsesopgaver og -vilkår.\n"Det er godt, at regeringen med udspillet ser på ledelse i hele den offentlige sektor med udgangspunkt i, at borgerne skal mærke, at den offentlige service hænger sammen og er tænkt sammen. Når det er sagt, er det vigtigt at sætte en fed streg under det faktum, at der er en verden til forskel på at være leder i en styrelse, på et hospital og på en skole. Og Sophie Løhde har ikke det politiske ansvar for det kommunale arbejdsmarked – det har kommunalbestyrelserne," siger Jacob Bundsgaard.\nKritik af sygefravær er forfejlet\nMed ledelses- og kompetencereformen har innovationsminister Sophie Løhde også blæst til kamp mod sygefraværet i den offentlige sektor. Konkret har regeringen afsat i alt 145 mio. kroner til særlige indsatser på området. Michael Ziegler anerkender regeringens fokus på nedbringelse af sygefravær, men opfordrer samtidig regeringen til at overveje tonen.\n"Den seneste uge har regeringen på et meget tvivlsomt grundlag tegnet et billede i medierne af et uforklarligt højt sygefravær blandt de offentligt ansatte. Det billede kan vi på ingen måde genkende i kommunerne. Sygefraværet er faldet i kommunerne i mange år – ikke mindst fordi ledere, MED-udvalg m.fl. i alle landets kommuner gør en meget målrettet indsats for at nedbringe sygefraværet. Vi vil gerne drøfte, hvordan vi kan styrke indsatsen yderligere, men det skal ske på et ordentligt og oplyst grundlag", siger Michael Ziegler.\nEn offentlig sektor rustet til fremtiden


// GODE LOPPE RÅD //\nJeg har som i nok har set, gjort mig en masse gode loppefund da jeg var i sommerhus i Gilleleje og er simpelthen så begejstret!! Derfor vil jeg lave nogle indlæg omkring de bedste loppesteder i Nordsjælland (Omkring Gilleleje området), så alle mine søde læsere selv vil have mulighed for at finde loppeskatte. Her vil jeg præsentere Gilleleje Torvedag og Tisvilde Loppemarked med lidt facts og billeder :)\nMidt i Gilleleje centrum er der hver torsdag og lørdag i sommerperioden "Torvedag". Her er der musik, boder, arrangementer for børn, mad og god stemning. Torvet har åbent fra 10-14. Mange af boderne er lejet af butikkerne fra Gillelejes hovedgade, så mange af tingene er helt nye, blot til gode priser. Men der er også mange private mennesker der stiller op med gode gamle loppeboder, hvor du kan finde alverdens ting. Jeg har været til Torvedag hver sommer siden jeg sad i klapvogn som lille og jeg har mange gode minder derfra. Jeg kan helt klart anbefale jer at tage derhen, alt i alt er Gilleleje jo faktisk bare en sindsygt hyggelig by med en smuk havn, fantastisk mad og mange butikker. Her er lidt billeder :)\nHovedgaden i Gilleleje bliver lukket af under torvedag, så der er gågade for alle turisterne :)\nSå skal der shoppes :)\nI denne kasse fandt jeg mine fantastiske oversize øreringe som i måske har set i nogle tidligere indlæg.\nDer kan kun betales med kontanter til Torvedag, så der var kø ved hæveautomaten.\nSmukke skat <3\nJeg var faktisk lidt skeptisk inden vi tog til Tisvilde loppemarked, for jeg ved at det er utrolig kendt og at folk kommer fra hele storkøbenhavn for at shoppe der. Jeg havde forventet at der havde været totalt overbooket af mennesker og at priserne var sindsygt dyre, men det var slet ikke tilfældet. Loppemarked havde en fantastisk stemning, folk var søde, der var SÅ MANGE fede ting og priserne var overordentligt rimelige. Loppemarked ligger på landevejen i Tisvilde (nemt at få øje på, fordi det er så stort) og har så vidt jeg ved åbent fra 10-15. Loppemarked har åbent hver lørdag hele sommerperioden. Tisvilde er stedet du skal tage hen hvis du vil købe smykker, gammelt modetøj, ting til hjemmet og andet nips. Der er fyldt med kendte mennesker, tror vi mødte 5-6 stykker og der er mange Københavnere og andet godtfolk, fordi loppemarked virkelig har fået en kult-status de sidste par år. Men det kan virkelig anbefales :)\nMig og Elise på vej hjem med alle vores gode fund - Blandt andet her jeg købte skrivemaskinen, 501erne og det store nitte armbånd. Vi fandt begge en masse gode sager og brugte alle vores penge :)\nMin smukke lillesøster fik også erhvervet sig et par ting :)\nRet sej vest efter min mening :) Den var desværre solgt og hang kun til pynt.\nOg der forhandles. Elise er rigtig "loppe-agtig" med mavetaske, hihi :)\nblogger: BitteBitte kl. 10.33


Status på de store amerikanske/canadiske CCSVI-forsøg | Scleroseforeningen\nTemaCCSCISe hele temaet\nStatus på de store amerikanske/canadiske CCSVI-forsøg\nScleroseforeningerne i Canada og USA satte i sommeren 2010 syv store forskningsprojekter i gang, der skulle undersøge CCSVI-teorien, og flere er nu afsluttet\nForeningerne afsatte den gang over 2,4 millioner dollars til de syv projekter, som skulle skabe klarhed over, hvor mange sclerosepatienter, der egentlig lider af CCSVI og hvilke scanningsmetoder, der er mest optimale for at fastslå, om man lider af CCSVI eller ej.\nStatus på de syv projekter er som beskrevet herunder:\nFiona Costello og et forskerhold ved Hotchkiss Brain Institute på Calgary Universitet har sammenlignet anatomien omkring halsvenerne og blodgennemstrømning hos mennesker med sclerose med raske kontroller. De fandt ingen forskel mellem de to grupper.\nLæs et resumé af studiet her\nAnthony Traboulsee og hans forskerhold fra flere forskellige forskningsenheder i Canada har kigget på prævalensen af CCSVI – altså hvor mange, der har tilstanden på et givet tidspunkt. Forskerne undersøgte mennesker med sclerose, deres raske søskende og raske kontroller og analyserne viste ingen sammenhæng mellem CCSVI og sclerose.\nLæs en tidligere uddybning af forsøget her\nBrenda Banwell, børneneurolog og tidligere leder af en scleroseklinik for børn på "The Hospital for Sick Children" i Toronto og hendes forskerhold har undersøgt om børn med sclerose havde forsnævrede halsvener i en tidlig alder, men fandt ingen at blodgennemstrømningen var intakt hos børnene med sclerose og afviste derfor, at forsnævrede halsvener skulle være en årsag til sclerose.\nJerry Wolinsky og hans kolleger ved ”University of Texas Health Science Center” har også sammenlignet tegn på CCSVI hos mennesker med sclerose og raske kontroller og kunne heller ikke se nogen betydelig forskel mellem de to grupper. De konkluderer derfor også, at blodgennemstrømningen i halsvenerne ikke er medvirkende årsag til sclerose.\nLæs en tidligere uddybning af studiet her\nOg læs hele studiet her\nRobert Fox og hans hold på Cleveland Clinic er ved at evaluere blodgennemstrømningen i halsvenerne hos mennesker med sclerose, og personer, der er i risiko for at udvikle sygdommen. De bruger flere forskellige metoder og sammenligner med raske kontroller. Ifølge den canadiske scleroseforening har gruppen præsenteret indledende resultater, som påpeger vigtigheden af teknikken bag ultralydsscanning og tolkningen af resultaterne. Endelige resultater fra studiet ventes i nærmeste fremtid.\nCarlos Torres og hans gruppe ved Ottowa Hospital har kigget nærmere på anatomien af halsvener og jernaflejringer hos mennesker med sclerose sammenlignet med raske kontroller. Ifølge den canadiske scleroseforening er analysen af data fra studiet snart klar, og der ventes at blive udgivet resultater snart.\nAaron Field og hans hold hos ”University of Wisconsin School of Medicine and Public Health” undersøger også mennesker med både tidlig og sen sclerose med forskellige teknikker for at se, om de har venehalsforsnævringer, der adskiller sig fra raske kontroller og mennesker med andre neurologiske sygdomme. Ifølge den canadiske scleroseforening er forskningen stadig i gang.\nEn specifik allergi ser ud til at trigge sygdomsaktiviteten i sclerose


CHRICHRI.DK // I MAJ VIL JEG GERNE.. – thitlund.dk\nCHRICHRI.DK // I MAJ VIL JEG GERNE..\nGod søndag! Så kom maj med sit lune, lyse humør. Aarhus summer af forårsstemning, og jeg bliver endnu en gang bjergtaget af byen og fuldstændig genforelsket. Især sådan en dag som igår, hvor jeg drak kaffe i bragende solskin i Jægergårdsgade og senere nød en kold øl ved åen i selskab med tusindvis andre til SPOT. Hvis man ikke er overbevist om, at Aarhus er en skøn by, skal man altså besøge den i det tidlige forår. Så vil jeg vove påstå, at man bliver betaget.\nMed lunere temperaturer og lange, lyse aftener har jeg fyldt kalderen godt op med rare aftaler og spændende arrangementer, som I kan få et indblik i nedenfor. Nogle af punkterne er allerede skrevet ind – andre håber jeg at kunne nå.\nSom altid har jeg også skrevet en guide på ChriChri.dk om de arrangementer, du kan glæde dig til i den kommende måned i Aarhus. Du kan læse den lige her.\nPS: tidligere månedslister kan findes her.\nI maj vil jeg gerne..\n♥ Passe vores højbede. Spinaten, salaten og bønnerne, som jeg har forspiret i vindueskarmen, er nemlig blevet plantet ud, så nu skal de bare have masser af vand og sol. De fik en ret hård start med hagl og regn, så de trænger til lidt kærlighed.\n♥ Træne med Albert. Vi er jo begyndt til hundetræning, og jeg falder altså af på det der træning.. Tobber tilgengæld er ret god til at lave små træningspas, så det er bare mig, der skal i gang.\n♥ Spise sushi hos A+ Siam Sushi sammen med pigerne fra studie. Jeg har aldrig været dernede før, men det skulle eftersigende være virkelig godt?\n♥ Have nogle flere hverdagsdates. Nogle gange føles vores lejlighed nemlig som en banegård, hvor jeg går, når Tobber træder ind af døren eller omvendt. Det er også okay, så længe vi tager lidt tid ud af kalderen til hinanden. Som da vi foreksempel nåede en morgenkaffe på vores yndlingscafe sidste torsdag.\n♥ Spise varme hveder! Dét og så fastelavnsboller er mine mega guilty pleasures. Seriøst, findes der noget bedre end varme teboller med smør? Ikke hvis man spørger mig.\n♥ Jeg er virkelig stolt over mit samarbejde med Lloyd, og jeg glæder mig så meget til at skulle portrættere Aarhus sammen med ham. Selvfølgelig kommer jeg også til at skrive anbefalinger selv, og hovedparten af billederne herinde er jo mine, men det er så fedt at have en at gå på opdagelse med.\n♥ Købe ind og planlægge en sommerfest. Tobber og jeg har nemlig inviteret vores venner til havefest i starten af juni, og selvom det bliver rimelig lowkey, så er der alligevel lidt, der skal styr på.\n♥ Holde fri. Jeg har nemlig nogle feriedage fra praktik, som jeg skal have brugt. Eller fri kommer jeg ikke til at holde – jeg regner nemlig med at bruge dem dels på bloggen og på en praktikopgave.\nDet var mine overordnede planer for den næste månedstid. Lad os håbe, det gode vejr fortsætter! Har I nogle hyggelige planer, som vi andre kan blive inspireret af? <3\nEllers så håber jeg, I får en dejlig søndag. Jeg sidder med havregryn i skålen og har en løbetur foran mig. Bagefter skal jeg til årets første (og eneste) konfirmation.


Hos Maling-Direkte.dk arbejder vi med en meget åben politik overfor vores kunder såvel som samarbejdspartnere. Derfor er vi også åbne omkring hvordan vi behandler dine personlige oplysninger.\nVi tager ansvaret for alle personlige oplysninger, eksempelvis navn, adresse og personnummer, som du videregiver til os, eller som vi får oplyst, når du lader dig registrere i forbindelse med køb. Oplysningerne opbevares på vores servere som er 100% ejet af os, og ikke deles med andre virksomheder eller firmaer. Vi beskytter vi dine oplysninger ved hjælp af SSL kryptering (Secure Sockets Layer). Det betyder at al information, der sendes mellem køber og sælger krypteres. Bemærk at ingen af dine konto- eller kortoplysninger bliver gemt på vores servere. Vi sender dem i stedet direkte til NETS når du laver en transaktion. Dette sikrer en sikker oplevelse når du handler online hos os. Vi udleverer ikke dine personlige oplysninger til tredjepart.\nNår du bestiller fra Maling-direkte.dk hjemmeside, godkender du samtidig, at vi lagrer og anvender dine informationer. Vi bruger dine oplysninger til at levere din ordre, og til at yde den kundeservice du har krav på. Både før og efter købet. Du kan altid se hvilke oplysninger vi gemmer ved at logge ind på din bruger kan du både redigere og ændre de oplysninger vi har om dig. Alle oplysninger du finder på den side, er alt hvad vi har gemt af personlige oplysninger.\nVi benytter Bambora som vores betalingsleverandør. Pengene bliver hævet fra din konto via NETS. Som personlige oplysninger, fremsendes al information krypteret med SSL (Secure Sockets Layer). Det betyder, at informationen sendes via en sikker forbindelse, og at dine kortoplysninger ikke kan læses af 3. part.\nVi anvender cookies til at håndtere hele købsflowet samt til at måle trafikken på hjemmesiden. Vi benytter disse oplysninger til at forbedre vores hjemmeside, tilpasse vores vareudbud og øge vores service. En cookie er et velkendt redskab som bruges overalt på hjemmesider. Bl.a. til at huske dit login, gemme produkter i din indkøbskurv mm. Det er en lille tekstfil som bliver gemt på din computers harddisk. Det er vigtigt du har indstillet din browser til at acceptere cookies, ellers er det ikke muligt at lave en ordre.


Blære infektion eller blærebetændelse - er smitsom betændelse i blærevæggen, det er lokaliseret i slimhinden. Når betændelse i blæren er også muligt betændelse i urinrøret, da infektion i urinvejene, og uden det. Den kausale agens for infektiøs blærebetændelse er bakterier: E. coli, Staphylococcus, Streptococcus, enterokokker, Trichomonas vaginalis, Chlamydia Klamydia: snigende og udbredt sygdom , Mycoplasma, Mycobacterium tuberculosis, gonoré (gonorré) og bleg Treponema (spirochete). Hvis blæren er sundt, ikke i urinvejene bakterier.\nImidlertid kan bakterier ind i blæren, oftest gennem urinrøret, og i sjældne tilfælde med blodet.\nBlærebetændelse lider lige så mænd og kvinder; mandlige blærebetændelse kan føre til en stigning i prostatacancer. Kvinder, især unge piger, kan årsagen til inflammation være produkter til personlig pleje, samt sæbe, shower gel og skumbad. Kvinder er mere modtagelige for denne sygdom end mænd. Udsatte er diabetikere, mennesker der lider af en nyresygdom, ældre og personer, der lever med hiv og aids.\nBetændelse i blæren - en alvorlig tilstand, der kræver øjeblikkelig behandling. I de fleste tilfælde, cystitis Blærebetændelse: hurtigst muligt gribe ind Det tager ganske smertefuld, leverer betydelige ubehag.\nI mangel af rettidig behandling kan være komplikationer som nyresvigt, pyelonefritis og sepsis. Nogle kvinder forladte cystitis kan forårsage en række problemer i forbindelse med graviditet, herunder lav fødselsvægt og for tidlig fødsel. Derfor er det vigtigt hurtigst muligt at se en læge, befandt sig tegn på betændelse i blæren.\nHvorfor der er betændelse i blæren\nFor urinvejene er nyrerne, urinlederne, blæren og urinrøret. Alle disse organer spiller en rolle i at fjerne affaldsprodukter fra kroppen. Nyrefunktion - filtrering affald i blodet og regulere koncentrationen af forskellige stoffer. Ved urinlederne flytte urin fra nyrerne til blæren, som akkumuleres indtil elimineret fra kroppen gennem urinrøret.\nÅrsagen til betændelse i blæren kan være en infektion, skade på den indvendige foring af blæren en akut urin sten, kemikalier, med termiske og kemiske forbrændinger.\nInfektiøs cystitis opstår, når bakterier ind i kroppen udefra gennem urinvejene og urinrøret og begynder at formere sig aktivt.\nUrinvejene er designet til at beskytte kroppen mod disse "angriberne". Blæren udskiller et stof, der forhindrer bakterier og deres tilknytning til dets mure. Urin har også antibakterielle egenskaber, der inhiberer væksten af bakterier. Men visse faktorer øger risikoen for at få bakterier i urinvejene og udvikling af et fuldgyldigt infektion.\nBakterielle infektioner i urinblæren hos kvinder kan være et resultat af ubeskyttet samleje. Under seksuel aktivitet, kan bakterier komme ind i blæren gennem urinrøret. Infektioner i de nedre urinveje sårbare over for selv kvinder, der ikke er seksuelt aktive, da kvindelige kønsorganer ofte er "hjemme" for de bakterier, patogener af blærebetændelse.\nI de fleste tilfælde er midlet cystitis Escherichia coli (E.coli). Ny stamme af E. coli, resistens over for antibiotika, forårsager alvorlig betændelse i blæren hos kvinder Betændelse i blæren hos kvinder: hyppigt fænomen Det er vanskeligt at behandle.\nDe vigtigste typer af infektioner\nDer er to hovedtyper af bakterielle infektioner i blæren:\nEF-erhvervet (community-erhvervet) infektioner i blæren. Disse infektioner forekommer i hjemmet. Oftest ofre for community-erhvervet blære infektioner er kvinder i alderen 20 - 50 år for mænd i denne alder, denne type infektion er mindre almindelige. Men hos mænd ældre end 55 år er mulige samfundserhvervede blære infektioner på grund af stigning i størrelsen af prostata.\nHospital (hospital) infektioner i blæren. Disse infektioner opstår på et hospital, især hos mænd, der har indgået urin gennem kateteret. Dette er en fælles praksis, før elektiv kirurgi og diagnostiske procedurer.\nBlærebetændelse kan medføre et eller flere af følgende symptomer:\nHyppig vandladning, som kan starte næsten umiddelbart efter tømning af blæren;\nSmerter eller brændende under vandladning (hvis det er det eneste symptom, betændelse kan forventes at påvirke kun urinrøret og blæren blev ikke påvirket);\nUbehag og trykket i underlivet. Nogle gange er der også oppustethed;\nSmerter i bækkenet og / eller i ryggen;\nUrin med en stærk lugt, grumset og / eller indeholde spor af blod;\nStigning i kropstemperaturen er normalt ubetydelig.\nHvis blære infektion breder sig til andre organer i urinvejene, herunder nyrerne, kan forårsage sådanne symptomer:\nFeber er normalt opretholdes i en periode på to dage eller mere;\nDisse symptomer kan vare i mere end en uge.\nSymptomer på blære-infektioner hos børn\nBetændelse i blæren hos børn kan være en mere alvorlig sygdom end yngre kvinder, da det er mere sandsynligt at påvirke nyrerne (jo yngre barnet, jo større sandsynlighed). Børn skal kontrolleres for betændelse i blæren, når du har disse symptomer:\nVedvarende høj feber, hvis årsag er uklar, især hvis det er ledsaget af problemer med fodring, svaghed og sløvhed;\nHyppig smertefuld vandladning, til tider - stærk lugt af urin (i de fleste tilfælde, men børns urin i betændelse i blæren ikke har sådan en stærk lugt, der på det var det muligt at bestemme tilstedeværelsen af inflammation - dette kræver specialistrådgivning);\nSengevædning eller svækkelse af kontrol over vandladning i løbet af dagen for børn, der tidligere har held til at styre vandladning;\nMavesmerter og / eller i ryggen;\nGrumset urin (når urin gennemsigtige symptomer rådighed i baby vil sandsynligvis være forårsaget af andre lidelser);\nOpkastning og mavesmerter Abdominal smerte: Typer og symptomer (oftest findes i spædbørn).\nSymptomer på betændelse i blæren hos ældre\nÆldre mennesker kan mangle de klassiske symptomer på betændelse i blæren - smerter i maven og ryggen, hyppig vandladning, og så videre. Sommetider ældre folk ikke mærke til dem, da disse symptomer kan være til stede i dem, og til udbrud af inflammation grundet forskellige forhold i forbindelse med aldring.\nBetændelse i blæren hos ældre kan give symptomer forbundet med ændringer i mental aktivitet, såsom oprettelsen af forvirring. Det kan være ledsaget af kvalme og opkastning, mavesmerter, hoste og / eller åndenød. Comorbiditeter kan medføre yderligere symptomer, at billedet forvirrende sygdom, og som gør det vanskeligt at diagnosticere.


Druer fra Alsace | Mad & Bolig\nDruer fra Alsace\nEn vin fra Alsace smager af ren og skær drue og bærer præg af den jordbund, som vinstokken har vokset i. Det og ikke andet. Vinene er som hovedregel lavet på én af syv forskellige druer – hver især med deres helt unikke særpræg.\nMandag d. 24. november 2008 - af Karina Demuth / Foto: Civa og Zvardon m.fl.\nSyv smukke søstre af ædleste byrd. Omsværmede, yndefulde og charmerende. Selvsikre uden at være storsnudede. Og hver især med en sprød friskhed og underspillet sødme, der gør, at man ikke kan andet end at forelske sig. Sådan er de syv berømte druer i Alsace. Muscat d'Alsace, Sylvaner, Riesling, Pinot Blanc, Pinot Gris, Gewurztraminer. Samt røde Pinot Noir, der med sit rubinrøde spil adskiller sig lidt i udtrykket fra sine seks grønne søstre. Hver især er de stærke personligheder, som virkelig kender deres eget værd, som har baglandet i orden, og som har så meget at byde på, at de ikke behøver at byde sig til med billige tricks og hurtig smiger. Det er en af grundene til, at en vin fra Alsace ikke bare er et velsmagende, men også et både elegant og forholdsvis sikkert valg.\nDen særlige smag af Alsace\nEt fællestræk for alle vinene fra Alsace er et livligt frugtpræg, som skyldes, at de ikke fadlagres. Kun Pinot Noir, der er områdets eneste rødvin, kan fadlagres. Det, man smager, er den rene drue. Kun det og ikke andet. Påvirket på forskellig vis af klimaet og jordbunden. Allerede efter at have smagt nogle få vine fra området vil de fleste være i stand til at genkende den helt særlige stil. Nogle beskriver den som let krydret og næsten jordagtig mineralsk. Andre lægger mærke til den usædvanlige kombination af intens duft, smag og fylde, der overraskende er matchet med en næsten knasende elegant tørhed.\nNøglen til Alsacevinenes unikke karakter kan findes i områdets beliggenhed øst for bjergkæden Vogeserne. De høje bjerge beskytter vinmarkerne mod regnbygerne, og det giver et næsten fastlandsagtigt klima, som er solrigt, varmt og tørt. Vinområdet ligger imellem 200 og 400 meters højde og får derfor det fulde udbytte af solens stråler. Det giver druerne nogle ideelle betingelser for at udvikle sig optimalt. Samtidig varierer geologien i Alsace utrolig meget. Nogle steder er jorden let og tør, andre steder mere næringsrig og fugtig. Og med hele syv druer at vælge imellem vil man altid kunne finde én, der trives særlig godt under de givne betingelser. Vinen er som hovedregel lavet på én og kun én af de syv forskellige druer. På etiketten står der således Alsace - samt navnet på en af de syv druesorter.\nDE 7 SORTER\nLæs mere: ALSACES VINE


Kastration af kaniner og gnavere - Birkerød Dyrehospital\nKaniner formerer sig lynhurtigt – to intakte kaniner af hver sit køn kan på et år formere sig til over 50, og de er ligeglade med om det er søster, bror eller far og mor.\nKastration og sterilisation er måder, hvorpå man kan undgå at kaniner formerer sig. Kastration af hannen er det mildeste af de to indgreb, da det foretages udenfor bugen i pungen. En sterilisation af hunnen, foregår ved at æggestokkene fjernes inde i bughulen, og det er et større og mere risikofyldt indgreb. Ved at kastrere hannen, får man samtidig også mindsket eller fjernet deres hormonelle adfærd, såsom dominans og urinmarkering.


Affald på bølgerne\nNår Jaguar Land Rover opretter et prototype køretøj, opbygger de en grov form af polyuretanskum og dækker så denne i ler. Dernæst bliver leret skulptureret for at danne de finere detaljer af karosseriet.\nDit næste surfbræt kunne være produceret af skumrester.\nNår denne prototype er godkendt fortsætter designprocessen, men skum- og ler modellen er på nuværende tidspunkt ikke længere nødvendig. Tidligere blev leret fjernet og opbevaret til genanvendelse og skumpladerne blev kasseret.\nDer er dog blevet fundet en anvendelse for disse skumrester – nemlig surf og padlebrædder. SkunkWorks Surf Co har taget skummet og fremstiller ”affald på bølgerne” brædder, der er blevet testet ud for Nordirlands kyst af Lucy Cambell, den engelsk Kvinders Åbne Surfing mester.\nAffaldsskummet, som er blevet taget fra en Discovery Sport-model i juni 2017, blev brugt til at fremstille nye brædder, der efterkommer de krævende standarder, som Campbell kræver, da hun konkurrerer på det globale plan.\n”Da jeg først hørte om dette projekt, var jeg så begejstret for at være en del af det. Havet er en stor del af mit liv, så ved at øge bevidstheden om at vi skal bevare det, er meget vigtigt for mig.\nJeg kendte ikke så meget til designprocessen i bilindustrien og det har været fascinerende at lære om hvordan Jaguar Land Rover giver sine materialer et andet liv, på denne måde. At komme ud i vandet og prøve brættet for første gang var fantastisk.”\nRicky Martin, medstifter af SkunkWorks Surf Co sagde;\n”Jeg er en ivrig surfer, så vi sigter efter at fremstille bæredygtige surf brædder, der kan ride godt på bølgerne. Da Jaguar Land Rover henvendte sig til os med ideen om genbrug af polyuretan, kunne vi ikke vente med at komme i gang med at reducere deres affald.”\nJaguar Land Rover har sagt, at det sikres at ”al plastik bliver samlet og skåret i blokke, klar til et andet liv som surfbræt eller padleplader.\nHvad sker der med affaldsprodukterne, som din virksomhed producerer? Kunne den eventuelt bruges på innovative måder eller anden vis?\nAffald på bølgerne /Default.aspx?ID=2648≠wsid=348&Action=1&M=NewsV2&PID=12442


Klinge 52 tands ø110 - 5 huls Sort fra Stronglight med Prisgaranti\nHjem / Klinger BCD/Fixmål 110 5 bolt / Klinge 52 tands ø110 – 5 huls Sort\nVarenummer (SKU): 3700223703272 Kategori: Klinger BCD/Fixmål 110 5 bolt\nKlinge 52 tands ø110 – 5 huls Sort er en af de mange kvalitetsvarer, som er med i samlingen af cykeludstyr her på siden.\nKlinge 52 tands ø110 – 5 huls Sort Produktfakta\nVarenavn: Klinge 52 tands ø110 – 5 huls Sort\nVare ID: 3700223703272\nKlinge 52 tands ø110 – 5 huls Sort fra Stronglight\nKlinge 52 tands ø110 – 5 huls Sort har i flere år været på toplisten over cykeldele. Klinger BCD/Fixmål 110 5 bolt er en af de populære kategorier i cykelverdenen. Cykelpartner er altid shoppen, der har de nyeste cykeldele. Varen kan byttes eller returneres indenfor 365 dage, hvis det alligevel ikke lige er dig. Når du jagter cykeludstyr, så er du faktisk i mål, hvis du køber dette produkt, er det et sikkert valg i junglen af cykeludstyr. Overvej også lige at der er prisgaranti på Klinge 52 tands ø110 – 5 huls Sort fra det meget kendte mærke Stronglight, der ofte ses i forbindelse med de store løb. Når kilometerne rask væk forsvinder under hjulene, er det meget vigtigt ikke at dehydrere, så husk at have væske med. Drikkedunken på din cykel kan bare være fyldt med ganske almindeligt vand fra hanen.\nKlinge 52 tands ø110 – 5 huls Sort er stadig en af de mest eftertragtede varer her i webshoppen i en vores rigtig gode kategorier, nemlig Klinger BCD/Fixmål 110 5 bolt. Husk du får hele hele 365 dages returret der sikrer dig, hvis du mod forventning skulle fortryde købet af din vare. Her i Danmark er der mange, der køber deres Klinge 52 tands ø110 – 5 huls Sort i den kendte webshop Cykelpartner, som giver dig det store udvalg til de rigtige priser. Blandt alle varerne i shoppen er der helt sikkert noget for dig, og der kan klikkes køb på dette produkt. Når der handles i webshop kan priserne være lavere- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nKøb Klinge 52 tands ø110 – 5 huls Sort allerede i dag til kun kr. 349.00 – og med prisgarantien, bliver det ikke billigere. Køber du for mere end kr. 299 så koster det ikke noget at få sendt til din adresse. Du får oven i købet hele 365 dages returret.\nKlinge 52 tands ø110 – 5 huls Sort er populær for cyklister\nVidste du, at hver gang du køber noget i en af de danske webshops, begunstiges du af bedre rettigheder, end hvis du handler i en fysisk butik. Produkter der handles i en dansk shop, skal have 14 dages returret. når produkterne er købt online, og nogle webshops har valgt at give mere og forlænger din returret til mere end de 14 dage. Derudover har du et meget større udvalg, og det gør en prissammenligning let, i de mange webshops der er på det danske marked. Din sammenligning kan du rent faktisk lave fra mobilen eller en tablet uden brug af en computer. En af de store fordele når du handler online, er du slipper for, at bæreposen med varerne går i stykker på vej hjem. Når du har købt dine varer, sendes de til din adresse, eller de kan blive sendt til din arbejdsplads, og det giver en god fleksibilitet for dig. Hvor mange gange har du stået i kø i en butik – det er slut nu, når du handler online køen er der slet ikke, når du handler online, så slip for de sædvanlige forkerte valg af kø – man vælger altid den langsomste.\nVær den første til at anmelde “Klinge 52 tands ø110 – 5 huls Sort” Annuller svar\nStronglight klinge – 50 tands – ø110 – 5 huller – 9/10 speed – Zicral alu – Sort


10 sommerhold er oprettet, så der er mulighed for alle for at forlænge sæsonen!\nBabyhold, plaskehold ( i det lille bassin), begynder (og BX), øvet hold (og ØX), DRYFIT, vandgymnastik, motionssvømning og varmtvandstræning....Der er noget for enhver.\nFind ovenfor fanen EVENT, find det hold, du ønsker og tilmeld dig!\nAlle hold svømmer fem gange - undtagen det helt nye babyhold, der skal i vandet 8 gange.\nVi håber på stor tilslutning til de mange dejlige sommertilbud!\nPåskeferie og sæsonafslutning\nPåsken står lige for døren, hvilket betyder at:\n* Sidste svømmedag inden påske bliver søndag den 10. april 2022\n* Første svømmedag efter påske bliver tirsdag den 19. april 2022\nVi kan samtidig oplyse, at denne sæson har sidste svømmedag fredag 6.maj.\nTilmelding til næste års sæson bliver åbnet for medlemmer søndag 7.august og for ikke-medlemmer søndag 14.august. Meget mere følger.\nOm få dage informerer vi om 10 forskellige sommerhold, der kan forlænge din svømmesæson!\nTil sidst er der blot tilbage på vegne af Ringe Svømme-Klub, at ønske jer alle nogle dejlige påskedage.\nFormand Troels Stubager\nREMA1000 Aqua Camp - tilmelding er åben!\nSelvfølgelig er der sjove, dejlige, kammeratlige vandaktivitetsuger i sommerferien 2022.\nOg du kan tilmelde fra nu, både uge 26, uge 30 og uge 31. Du finder alle informationer under EVENT, hvor du også kan tilmelde. Du behøver ikke være medlem af Ringe Svømme-Klub for at tilmelde dig.\nVi håber mange i år igen vil være med til en uforglemmelig sjov og våd uge i selskab med mange andre søde vandglade børn.\nDer kommer også snart info og tilmelding til K-ugen for talent- og K-svømmere.\nMange hilsener instruktører og bestyrelse for Ringe Svømme-Klub.\nRinge Svømme-Klub holder vinterferie således:\nSidste dag før vinterferien: Søndag 13.februar\nFørste dag efter vinterferien: Mandag 21.februar\nHUSK: Generalforsamling i Ringe Svømme-Klub mandag 21.februar kl.19.00 - på multitorvet lige foran svømmehallen\nRinge Svømme-Klub ønsker alle medlemmer et rigtig godt nytår.\nVi følger de anbefalinger, der er udsendt til alle idrætsforeninger, at udsætte opstart af indendørs idrætsaktiviteter til på onsdag 5.januar. Og så håber vi inderligt, at vi kan få gang i alle svømmehold og se alle medlemmer tilbage i bassinerne.\nVenlig hilsen bestyrelsen for Ringe Svømme-Klub, Troels\nLØRDAG 9.OKTOBER 12.00-16.30\nLæse meget mere under "EVENTS"\nHoldoversigt ny sæson!\nVi er nu (næsten) helt i mål med planen for den nye sæson!\nDu kan klikke her: "Holdbeskrivelse og hold sæson 21-22".\nDer mangler de sidste små justeringer, men de er på plads til på søndag!\n-Venlig hilsen bestyrelsen.\nNy sæson starter 1.september\nVi er klar med opstart af ny sæson onsdag 1.september. Vi har igen mere end 80 forskellige hold, så der er tilbud til alle aldre, i tre bassiner og alle ugens syv dage!\nGrundet tekniske udfordringer med tilbagebetaling af kontingent, ferie og andre små benspænd er vi en anelse forsinket med offentliggørelse af holdplan. Men den er på vej og vil i store træk være en kopi af sidste sæsons ugeplan. Der er blot lidt justeringer, f.eks. ændringer af B-hold til BX-hold. Desuden nogle ændringer omkring AquaMotionsholdene om mandagen.\nSøndag 8.august kan der tilmeldes af alle, der var medlem i sidste sæson, og fra søndag 15.august kan alle tilmelde.\nVi glæder os til at komme i gang og håber, tror og forventer en sæson uden en masse restriktioner og begrænsninger.\nMange hilsener på vegne af bestyrelsen\n-Formand Troels Stubager\nMandag 31.maj var de sidste medlemmer i vandet i denne meget ualmindelige sæson. Efter 4 gode måneder fra september til midt i december blev sæsonen afbrudt, men heldigvis har vi haft 6 dejlige uger, hvor der har været stort fremmøde - og godt humør rundt på de mange svømmehold.\nVi er langt i arbejdet med at sende kontingent retur.\nSamtidig vil vi også her sende en meget stor tak til de mange, der har givet klubben tilsagn om, at vi må beholde deres kontingent. Det er vi utrolig glade for i bestyrelsen.\nVi minder om, der fortsat er pladser på AquaCamp i uge 26, 30 og 31, samt på K-lejr i uge 31.\nAlle medlemmer med familier ønskes en rigtig god sommer, hvor vi alle forhåbentlig kan nyde vandet ved stranden, ved en pool - eller i en sø.\nPå vegne af bestyrelsen for Ringe Svømme-Klub, formand Troels Stubager\nPlads på mange hold!!!\nSvømmesæson 20-21 er flot i gang.\nMere end 1.000 er tilmeldt på de 83\nforskellige svømmehold og har allerede været i vandet to eller tre gange. Men der er alligevel stadig plads på mange hold - nemlig på 40 hold.\nFind i topmenuen: TILMELDING og læs om holdene, opret en profil - og tilmeld.\nVi glæder os til at byde endnu flere velkomne, og det kan sagtens lade sig gøre at komme i gang på holdene, selv om de andre er startet for et par uger siden.


En 81-årig kvinde var søndag eftermiddag offer for en udspekuleret tricktyv, som udnyttede tidens coronasituation til at sikre sig adgang til hendes hjem i Virum. Det oplyser Nordsjællands Politi.\nTricktyven skaffede sig adgang til den 81-åriges lejlighed på Grønnevej omkring klokken 13 ved at påstå, at hun kom fra hjemmeplejen og skulle spritte kvindens lejlighed af.\nDa "hjemmehjælperen" var gået igen, opdagede beboeren, at der var stjålet smykker og kontanter.\nTricktyven beskrives som: Kvinde, 35-40 år, 160-170 cm. høj og kraftig af bygning. Hun var hvid i huden med lyst hår, talte dansk med accent og var i ført sort tøj, sorte/brune gummihandsker, stort hvidt mundbind.\nPubliceret 11 May 2020 12:16


E.ON: Brug for grøn realisme i transportsektoren - Altinget: transport\nDer er akut behov for politisk handling, der kan gøre de grønne transportformer billigere, skriver Tore Harritshøj, adm. direktør for E.ON Danmark. (Foto: Foto: Thomas Tolstrup)\nDEBAT: Jo længere vi udskyder den grønne omstilling af transportsektoren, desto dyrere bliver det. Der er akut behov for politisk handling, der kan gøre de grønne transportformer billigere, skriver Tore Harritshøj, adm. direktør for E.ON Danmark.\nTransportsektoren er klimapolitikkens store problembarn og den eneste sektor, hvor CO2-udslippet blot er steget de seneste 25 år.\nTransportsektoren står i dag for mere end en tredjedel af Danmarks CO2-udledning, og der er et akut behov for politisk handling på området, særligt når Danmark skal være fossilfri i 2050. Jo længere vi tøver og udskyder omstillingen, desto dyrere bliver det.\nBegrænset politisk handling\nDesværre er det begrænset med den realpolitiske handling, der skal drive den grønne omstilling af transportsektoren. Både under den tidligere SR-regering, som igangsatte udarbejdelsen af et roadmap for en fossilfri transportsektor i 2050, og for den nuværende V-regering, som nu har skrottet flere års arbejde.\nRegeringens aflysning af roadmap 2050 gør derfor hverken fra eller til i forhold til CO2-udledning i transportsektoren. Man kunne derfor have håbet på, at regeringens aflysning af roadmap 2050 var et tiltrængt signal om at stoppe syltningen af transportsektorens grønne omstilling yderligere og i stedet fremlægge konkrete initiativer, mål og virkemidler.\nDesværre trækker regeringen i den forkerte retning. Som det eneste land i verden har vi valgt at pålægge afgifter på elbiler. Samtidig understreger regeringen, at Danmark skal være et grønt foregangsland, og at vi skal have en fossilfri transportsektor i 2050. Konsekvensen af målsætningen er selvsagt, at transportområdet grundlæggende skal reformeres, og at al realistisk transportpolitik er reformpolitik. En reformpolitik, der gør de grønne transportformer billigere end de forurenende.\nDanmark bør følge elbil-bølge\nI en situation hvor salget af elbiler i 2014 kun udgjorde 8,3 promille af salget af nye biler, kan Danmark næppe kalde sig et foregangsland på elbiler. Til sammenligning er hver femte nysolgte bil i Norge en elbil. En realistisk politik ville være at sikre, at Danmark som minimum følger den globale elbil-bølge ved at omlægge bilafgifterne, så de fremmer miljøvenlige køretøjer og skaber grøn vækst.\nI dag gør afgiftssystemet den grønne omstilling unødvendigt svær. Ud over de nye afgifter på elbiler, så CO2-afgiftspålægges biogas – en CO2-neutral energikilde – når det tilsluttes gasnettet. Vi har Europas højeste afgifter på naturgas og en lav afgift på diesel, hvilket næppe gavner omstillingen til gas i den tunge transport, som Energistyrelsen ellers anbefaler. Og sådan kan man fortsætte listen af uhensigtsmæssige afgifter.\nVi hænger fast i pilotprojekter\nEt andet eksempel, der illustrerer problemstillingen, er elbusserne i København. I øjeblikket kører elbusser, der er importeret fra Kina, rundt i de københavnske gader til gavn og glæde for passagerene. Det interessante ved busserne er dog ikke, at de kører på el. Det interessante er, at de allerede har kørt 23 millioner kilometer i 10 forskellige kinesiske byer. I omstillingen til en grønnere transportsektor, hænger vi fast i testperioder og pilotprojekter, som i dette tilfælde er mere end almindelig velprøvet.\nGrøn realisme er at skabe optimale og langsigtede rammevilkår for teknologiske løsninger, som understøtter målet om en fossilfri transport. Skal man følge Energistyrelsens anbefalinger, så er biogas – målt på både energieffektivitet og samfundsøkonomi – det mest optimale drivmiddel for tung transport, og el er det mest optimale for let transport. Derfor er der god grund til netop at sikre, at afgiftssystemet inden for disse områder understøtter omstillingen frem for at hæmme den. Dét er grøn realisme.\nAl realistisk transportpolitik er reformpolitik. En reformpolitik, der gør de grønne transportformer billigere end de forurenende.\nForrige artikel Schmidt: Virkelighedens eksperter skal vise vejen til vækst og velfærd Næste artikel Energifonden: Dumt at udsætte den grønne omstilling


Disse ting er gode at have styr på inden konfirmationsfesten | gyldneløver.dk\nPosted on 30. april 2019 29. april 2019 AuthorEmma\nKonfirmationsdagen er for de fleste en helt særlig dag, som de vil huske tilbage på i mange år. Derfor skal alt selvfølgelig også spille på konfirmationsdagen – men det kræver, ligesom ved enhver anden fest, at man inden selve dagen har lagt en indsats i forhold til forberedelse og planlægning. Derfor kan det være godt med lidt inspiration til, hvad der er godt at have styr på inden dagen oprinder, så det kan blive en god uforglemmelig dag.\nDet første, som man skal have styr på, er selvfølgelig gæstelisten, festlokale og invitationer. Når det er på plads, kan man gå videre med planlægningen af festen. Her får du et par områder, som er vigtige, når man skal holde konfirmationsfest:\nDet gamle slogan siger det hele – mad og drikke skal der til for at holde en herlig fest. Derfor skal man overveje, hvilken mad, man gerne vil servere. Nogen foretrækker at stå for hele madlavningen selv. Fordelen ved det er, at der stort set ingen grænser er, for hvad menuen kan bestå af. Ulempen er, at det kræver en del tid og forberedelse inden festen, men det vil formentligt også kræve lidt ekstra tid til selve festen.\nEn helt anden mulighed, for mad til den store dag, er at bestille mad fra at cateringfirma. Du kan eksempelvis finde mad ud af huset i Herning – se mere. Fordelen ved mad ud af huset er, at du blot skal vælge, hvilken menu, som du godt kunne tænke dig, og så skal du ikke fortage dig mere – andet end at nyde maden.\nUnderholdning er uundværlig\nNår maden er spist og vinen er drukket, så er det på tide med et festligt indslag eller en anden form for underholdning. Et festligt indslag kan være et element, som kan være medvirkende til, at konfirmationsfesten bliver endnu mere uforglemmelig – både for gæsterne og konfirmanden selv.\nDet er stort set kun fantasien, som sætter grænser for, hvad det festlige indslag kan være. Det kan være nogle af de klassiske indslag, såsom en tale eller en sang eller man kan finde på en leg, som involverer hele festen. Det kunne være i form af ’Tip en 13’er’, gæt en kendt person (eller en person fra festen), eller legen ’hvorfor rejser gæsterne sig op?’. I den leg skal festens gæster rejse sig op i grupper, ud fra kategorier. Konfirmanden skal så gætte, hvad de grupper som rejser sig har til fælles, eksempelvis ’har to søskende’.\nAndre festlige punkter\nUdover disse to vigtige punkter, så er det også godt at have styr på:\nValg en toastmaster\nValg af transportmiddel, som konfirmanden skal transporteres til og fra kirken\nBordplan (du kan også vælge at gøre det til en form for underholdning, f.eks. ved at alle gæsterne trækker et nummer i en hat, og på den måde bliver placeret ved bordene)\nBorddækning (bordkort, servietter, lys, blomster osv.)\nEvt. sørg for overnatning til gæster, som kommer langvejs fra


Her er SAS' nye turboprop-fly - CHECK-IN.dk\nHer er SAS’ nye turboprop-fly\nAf: Andreas Krog i NYHEDER 9. oktober 2013\nSenest opdateret: 9. oktober 2013 kl. 00:00 Print\nDet første fly i SAS-bemaling, som SAS ikke selv skal operere, kiggede lørdag frem fra fødselsgangen i Toulouse.\nLørdag kunne de flyspottere, der fast er stationeret langs hegnet ind til lufthavnen i Toulouse i Sydfrankrig, tage de første billeder af et fly, som markerer en milepæl i SAS’ historie. Det første fly i SAS-farver, som SAS ikke selv skal operere, blev nemlig trukket forbi på slæb efter en lille traktor.\nLufthavnen huser ikke blot Airbus-fabrikkerne men er også hjemsted for producenten af turbopropfly, ATR. Og netop her er man ved at lægge sidste hånd på det første af foreløbig seks spritnye ATR72-600 turbopropfly, som det danske luftfartsselskab Jet Time fremover skal operere på en wet-lease kontrakt for SAS.\nSom noget helt nyt bliver det i gennemførte SAS-farver komplet med mørkeblå hale og røde motorer. Det tætteste man i dag kommer, er de to ATR72-fly, som Cimber A/S opererer for SAS på de danske indenrigsruter fra København til Billund og Aarhus. De er malet mørkeblå i bunden og har den karakteristiske blå SAS-firkant på haleroret.\nFeede passagerer ind\nFlyet har fået registreringsbogstaverne OY-JZA og sammen med yderligere et fly, der sandsynligvis kommer til at hedde OY-JZB, skal flyet indsættes på SAS-ruter fra Stockholm i slutningen af oktober, når vinterfartplanen træder i kraft. Til foråret vil yderligere fire ATR-fly blive sat i arbejde for SAS. De skal stå for at feede passagerer ind fra hele Skandinavien og Polen til SAS’ trafikknudepunkter i København og Stockholm.\nI november sidste år forhandlede SAS-ledelsen og fagforeningerne for selskabets flyvende personale, under stor dramatik, en ny aftale for løn- og arbejdsvilkår på plads. Det er som led i den aftale, at det nu er muligt for SAS i langt højere grad at udlicitere produktion til en tredjepart som Jet Time og lade dem opererer som en integreret del af SAS’ brand ud ad til.\nOY-JZA forventes at blive overleveret fra ATR til Jet Time fredag den 18. oktober i Toulouse.


Stress af - du har ferie - HK\nStress af - du har ferie\n(direkte link: http://www.hk.dk/aktuelt/nyheder/2015/06/15/stress-af-du-har-ferie)\n15. juni 2015 | Østjylland | Loa Skau Bjornsson Bemærk: Denne artikel er mere end et år gammel og kan indeholde forældet information\nPak badetøj og solcreme. Men stress og arbejdspres skal ikke med i kufferten, lyder det fra HK Østjyllands arbejdsmiljøteam.\nAhh ferie, tænker du måske. Så kan du få lidt ro fra de mange arbejdsopgaver på jobbet. Du tror på, at din hjertebanken, ondt i maven og begyndende hukommelsestab nok skal blive brændt væk under sommerens ferie-sol.\nMen det kræver hårdt arbejde at få bugt med stress i ferien, lyder det fra Pia Hartvig, der er arbejdsmiljøvejleder hos HK Østjylland.\n”Rigtig mange af vores medlemmer lader mobilen være tændt, de tjekker mails og de accepterer en kultur på arbejdspladsen, hvor det er ok at kontakte hinanden fra kl 6-24 – uanset om man har fri, er syg eller holder ferie. Og så får man altså ikke stresset af”, siger hun.\nDerfor anbefaler HK Østjyllands arbejdsmiljøteam, at man i god tid arbejder på at gøre både sig selv, kollegaerne og chefen klar til ferien. En anbefaling, der bakkes op af stresscoach Birgitte Dam Jensen, der blandt andet underviser soldater, politikere, topledere og skuespillere i at styrke deres robusthed over for stress.\n- At gå fra en travl hverdag på arbejdet til tre ugers sommerferie, er et meget stort skifte for kroppen. Glemmer man at tage højde for det, så risikerer man at få en ferie med dårlig samvittighed, konflikter med familien og måske ligefrem tudeture over, at intet er, som man havde forestillet sig, siger Birgitte Dam Jensen.\nDu skal huske at forventnings-afstemme\nHeldigvis er vejen til en stress-fri ferie ikke så lang. Ifølge Birgitte Dam Jensen skal man blot følge nogle simple råd:\nFå afsluttet dine arbejdsopgaver. Kan du ikke nå dem alle, så del ud til kollegaerne eller aftal med chefen, at du løser dem, når du er tilbage.\nForventningsafstem med arbejdspladsen, at din telefon og mail er slukket. Og kan du absolut ikke undværes, så lav aftaler om, hvornår du kan træffes.\nForventningsafstem med din familie om, hvad I skal nå i ferien. Og sig ærligt, hvis du trænger til at ligge på drømmesengen i et par dage, inden det går løs med vandland og familiebesøg.\n- Kroppen er længere tid om at geare ned, end hjernen er. ”Slap af”, kan man sige til sin hjerne, og så gør den langt hen ad vejen det. Men kroppen skal først have brændt energien væk, inden den gør, som man siger. Og det tager typisk et par dage. Nogle brænder energien væk ved at sove. Andre har brug for at veksle mellem afslapning på drømmesengen og let aktivitet som gåture, et slag strandtennis med ungerne eller et par baners svømning i poolen. Har man ikke øje for det, så går det galt, siger Birgitte Dam Jensen.\nDet er ofte de ansvarsbevidste, som får stress\nArbejdsmiljøvejleder Pia Hartvig\nI HK Østjyllands arbejdsmiljøteam nikker de genkendende til stresscoachens advarsel mod at tro, at kroppen kan holde ferie på kommando, samtidig med at arbejdet fylder i hovedet.\n- De medlemmer, der risikerer at blive stressramt, når de vender tilbage fra ferie, er ofte meget ansvarsbevidste. De tager både eget og chefens ansvar på sig. Det er jo altid godt at hjælpe hinanden, men man har ikke pligt til at påtage sig mere ansvar, end det, man får løn for. Og alle medarbejdere kan undværes de tre uger, de holder sommerferie. Så træk bare stikket til jobbet helt ud, når du har ferie, siger Pia Hartvig.\nLæs mere om Birgitte Dam Jensen på http://birgittedamjensen.dk


Tilskud til privat rådgivning på 100.000 kr. til udvikling af e-handel i din virksomhed\nForuden muligheden for at søge om tilskud til rådgivning med udgangspunkt i din virksomheds konkrete e-handelsudfordringer og behov stiller SMV:Digital også overordnet viden og vejledning om udvikling af online salg og eksport samt regler for online salg til rådighed via et nyt e-handelstema på Virksomhedsguiden. Klik rundt i temaet, bliv klogere og få inspiration til udvikling af dit online salg her.\nLæs hvad det kræver for at kunne søge tilskud på kr. 100.000 til privat rådgivning inden for e-handel\nInden du ansøger, kan det være en god idé at orientere sig i de formelle krav til ansøgere i SMV:Digital. For mere information omkring ansøgningskrav, ansøgningsproces eller få svar på mest stillede spørgsmål her.


Forskel mellem versioner af "Mindesten for Peter Motzfeldt" - Ringsted Wiki\nForskel mellem versioner af "Mindesten for Peter Motzfeldt"\nVersionen fra 12. jun 2014, 15:32 (vis kilde)\n(→Kordegn Peter Motzfeldt)\nVersionen fra 12. jun 2014, 15:33 (vis kilde)\nTip-tip-oldebarnet frk. Hanne Marie Motzfeldt sørgede sidst i 1960-erne for at få stenen renset og Anne Sophies årstal føjet til.\nArbejdet blev udført af stenhugger Trampedach.\nGravstenen er i dag flyttet til [[Ringsted Kirkegård]], hvor den ligger ved nordmuren, ud mod [[Køgevej]], ca. midt for.\nVersionen fra 12. jun 2014, 15:33\nKordegn Peter Motzfeldt\nPeter Motzfeldt blev født i 1728 i Klokkerboligen i Sct. Bendtsgade, der lå ca. hvor Rådhuset ligger i dag. Han var søn af klokker og kordegn Søren Sørensen og hustru Barbara Catharina Pedersdatter Motzfeldt. Peter blev opkaldt efter sin morfar Peter Motzfeldt, sognepræst i Asnæs, der døde samme år som Peter blev født. Peter Motzfeldt blev student fra Køge Latinskole i 1747 og overtog faderens embede allerede i 1751, kun 23 år gammel.\nPeter Motzfeldt blev gift i 1755 med Anna Sophie Clausdatter Jessen, de får sønnen Søren, (Frk. Motzfeldts tipoldefar)\nPeter Motzfeldt var en vennesæl og stille mand der passede sit embede til byens tilfredshed, han var også skoleholer på Klokkerskolen, byens fattigskole.\nPeter Motzfeldt aftegnede og beskrev hele skjoldfrisen i Sct. Bendts kirke, Denne aftegning opbevares nu på det Kongelige Bibliotek, men en kopi kan ses på Ringsted arkiv. Efter 53 år og i en alder af 76 år, blev Peter Motzfeldt pensioneret. Pensionen skulle betales af hans efterfølger Gabriel Heiberg. Peter Motzfeldt fik ikke en lang pensionstid, men dør allerede året efter d. 16-4 1805.\nHans kone Anna Sophie fik fribolig i Hestemøllen og fik ret til at opstalde 2 køer på Klostergården. Hendes ældste barnebarn Peter fra Søgaarden boede hos hende i en periode.\nAdvents søndag 1819, hvor Anne Sophie er over 90 år, går hun efter kirkegangen ud til Søgaarden ved Haraldsted sø, for at besøge sin svigerdatter og to børnebørn. Hun var en forfængelig dame og havde klædt sig pænt til kirkegangen, men ikke varmt nok til spadsereturen og det endte med at hun fik lungebetændelse og døde d. 7. dec. 1819.\nPå Sct. Hans gamle kirkegård ved vandtårnet i Ringsted lå deres gravsten, som den eneste sten tilbage. Da Anne Sophie døde var der ingen der tænkte på at indhugge hendes dødsdag på stenen, da sønnen Søren er død på dette tidspunkt. Tip-tip-oldebarnet frk. Hanne Marie Motzfeldt sørgede sidst i 1960-erne for at få stenen renset og Anne Sophies årstal føjet til. Arbejdet blev udført af stenhugger Trampedach.\nGravstenen er i dag flyttet til Ringsted Kirkegård, hvor den ligger ved nordmuren, ud mod Køgevej, ca. midt for.\nHanne Marie Motzfeldts bog: Erindringer set gennem gadespejlet.\nJacob Zeuthens artikel i Lokalbladet 26-4 1989.\nHentet fra "http://wiki.ringstedhistorie.dk/index.php?title=Mindesten_for_Peter_Motzfeldt&oldid=7556"


Hilton Hotels - Hoteller i Paris, Frankrig - TripAdvisor\n3 af 2.234 ejendomme matcher dine filtre. Ryd alle filtre\nNr. 1 ud af 3 i Hilton Hotels - Hoteller i Paris med bedste værdi for pengene\nNr. 2 ud af 3 i Hilton Hotels - Hoteller i Paris med bedste værdi for pengene\n“Ringe babageservice og middelmådig morgenmad”\nNr. 3 ud af 3 i Hilton Hotels - Hoteller i Paris med bedste værdi for pengene\nNr. 76 af 1.827 hoteller i Paris\nNr. 191 af 1.827 hoteller i Paris\nNr. 266 af 1.827 hoteller i Paris\nNr. 270 af 1.827 hoteller i Paris\n“LIlle hyggeligt hotel i Montmatre”\n“Godt, billigt og fantastisk beliggenhed”\nNr. 314 af 1.827 hoteller i Paris\nNr. 343 af 1.827 hoteller i Paris\nNr. 387 af 1.827 hoteller i Paris